AKCIJSKI PLAN ZA PROVEDBU NACIONALNOG PLANA RAZVOJA SUSTAVA OBRAZOVANJA ZA RAZDOBLJE DO 2027. GODINE, ZA RAZDOBLJE DO 2024. GODINE

ožujak 2023.

**Sadržaj**

[Popis mjera s opisom i pripadajućim pokazateljima rezultata 6](#_Toc129604649)

[**POSEBNI CILJ BROJ 1** 6](#_Toc129604650)

[**POKAZATELJ ISHODA** 6](#_Toc129604651)

[**POČETNA VRIJEDNOST POKAZATELJA ISHODA 2020.** 6](#_Toc129604652)

[**CILJNA VRIJEDNOST POKAZATELJA ISHODA 2027.** 6](#_Toc129604653)

[**Mjera 1.1. Osigurati potrebnu infrastrukturu kako bi se omogućila dostupnost kvalitetnog RPOO-a** 6](#_Toc129604654)

[**Mjera 1.2. Svakom djetetu u dobi od 6 godina osigurati pristup odgoju i obrazovanju kao dijelu obveznoga odgojno-obrazovnog sustava** **i osigurati pretpostavke za besplatni rani i predškolski odgoj i obrazovanje za svu djecu uz pomoć postupnog pristupa** 7](#_Toc129604655)

[**Mjera 1.3. Donijeti ključne politike o odgojiteljima, osigurati odgovarajući broj i kvalitetu odgojitelja, stručnih suradnika i rukovoditelja te povećati atraktivnost zanimanja** 8](#_Toc129604656)

[**Mjera 1.4. Unaprijediti model financiranja i ojačati ulogu središnje vlasti u donošenju dijela ključnih odluka u RPOO-u** 9](#_Toc129604657)

[**Mjera 1.5. Povećati dostupnost i uključivost RPOO-a djeci iz različitih JLP(R)S kao i djeci u nepovoljnom položaju** 9](#_Toc129604658)

[**Mjera 1.6. Unaprijediti postupke osiguravanja kvalitete u RPOO-u** 10](#_Toc129604659)

[**Mjera 1.7. Povećati razinu internacionalizacije ranog i predškolskog odgoja i obrazovanja** 11](#_Toc129604660)

[**POSEBNI CILJ BROJ 2** 12](#_Toc129604661)

[**POKAZATELJ ISHODA** 12](#_Toc129604662)

[**POČETNA VRIJEDNOST POKAZATELJA ISHODA 2018.** 12](#_Toc129604663)

[**CILJNA VRIJEDNOST POKAZATELJA ISHODA 2027.** 12](#_Toc129604664)

[**Mjera 2.1. Infrastrukturna i organizacijska prilagodba odgojno-obrazovnog sustava i dijelova sustava - školskih ustanova za puno uvođenje cjelodnevne škole** 13](#_Toc129604665)

[**Mjera 2.2. Obogatiti i produljiti ukupno trajanje školskog dana i tjedna uvođenjem modela cjelodnevne škole i/ili produljenjem trajanja obveznog obrazovanja, uz organizaciju i provedbu svih potrebnih prilagodbi** 13](#_Toc129604666)

[**Mjera 2.3. Unaprijediti provedbu kurikuluma i kvalitetu poučavanja** 15](#_Toc129604667)

[**Mjera 2.4. Poboljšati uvjete rada učitelja, nastavnika i stručnih suradnika, povećati atraktivnost profesije te obogatiti mogućnosti profesionalnog razvoja** 16](#_Toc129604668)

[**Mjera 2.5. Unaprijediti sustav praćenja funkcioniranja odgojno-obrazovnog sustava i korištenja dostupnih podataka u oblikovanju odgojno-obrazovnih politika i provedbi reformi usmjerenih na kvalitetu, djelotvornost, učinkovitost i pravičnost** 18](#_Toc129604669)

[**Mjera 2.6. Unaprijediti infrastrukturne uvjete, kriterije za upis i informiranost učenika u svrhu povećanja obuhvata učenika gimnazijskim programima, uskladiti odgojno-obrazovne programe s društvenim, razvojnim potrebama i potrebama tržišta rada** 19](#_Toc129604670)

[**Mjera 2.7. Povećati razinu internacionalizacije i vidljivosti osnovnoškolskog odgoja i obrazovanja, srednjoškolskog općeg i umjetničkog obrazovanja te međunarodne mobilnosti, suradnje i profesionalnog razvoja učitelja i nastavnika** 20](#_Toc129604671)

[**Mjera 2.8. Sistematizirati politike i prakse te jačati profesionalno usmjeravanje i odgojno-obrazovnu podršku kao važne sastavnice rada odgojno-obrazovnih ustanova, učitelja, nastavnika i stručnih suradnika u smjeru ostvarenja punih potencijala svih učenika** 21](#_Toc129604672)

[**Mjera 2.9. Unaprijediti kvalitetu upravljanja odgojno-obrazovnim ustanovama** 22](#_Toc129604673)

[**POSEBNI CILJ BROJ 3** 23](#_Toc129604674)

[**POKAZATELJ ISHODA** 23](#_Toc129604675)

[**POČETNA VRIJEDNOST POKAZATELJA ISHODA 2020.** 23](#_Toc129604676)

[**CILJNA VRIJEDNOST POKAZATELJA ISHODA 2027.** 23](#_Toc129604677)

[**Mjera 3.1. Nastaviti provedbu kurikularne reforme u strukovnom obrazovanju usmjerene k uvođenju novih modularnih, ishodovno orijentiranih kurikulumskih dokumenata** 23](#_Toc129604678)

[**Mjera 3.2. Podržati ustanove strukovnog obrazovanja i osposobljavanja u uvođenju novih kurikulumskih dokumenata, programskoj profilaciji i uvođenju obrazovnih sadržaja prilagođenih potrebama korisnika i gospodarstva** 24](#_Toc129604679)

[**Mjera 3.3. Osigurati ciljanu podršku već uspostavljenim regionalnim centrima kompetentnosti (RCK) u strukovnom obrazovanju i osposobljavanju** 25](#_Toc129604680)

[**Mjera 3.4. Razviti i primijeniti sustav financijskih potpora učenicima, a vezano uz uključivanje u prioritetne strukovne kurikulume i nastaviti s provedbom financijskih potpora učenicima u suradnji s gospodarskim sektorom u turizmu** 26](#_Toc129604681)

[**Mjera 3.5. Podržati jačanje učenja temeljenog na radu** 27](#_Toc129604682)

[**Mjera 3.6. Nastaviti provedbu stručnog usavršavanja nastavnika i mentora kod poslodavaca primjenom izrađenoga modela stručnog usavršavanja te pilotiranje modela kombiniranoga rada kvalitetnih stručnjaka u obrazovnoj ustanovi i u gospodarskim subjektima** 28](#_Toc129604683)

[**Mjera 3.7. Podizati vidljivost i privlačnost strukovnog obrazovanja i osposobljavanja** 29](#_Toc129604684)

[**Mjera 3.8. Podržati daljnju internacionalizaciju strukovnog obrazovanja** 30](#_Toc129604685)

[**Mjera 3.9. Uspostaviti koherentni sustav osiguravanja kvalitete u strukovnom obrazovanju uz utvrđivanje indikatora kvalitete, razvoj novih alata i mehanizama te unaprjeđenje procesa samovrednovanja i njegovo povezivanje s vanjskim vrednovanjem** 31](#_Toc129604686)

[**POSEBNI CILJ BROJ 4** 33](#_Toc129604687)

[**POKAZATELJ ISHODA** 33](#_Toc129604688)

[**POČETNA VRIJEDNOST POKAZATELJA ISHODA 2020.** 33](#_Toc129604689)

[**CILJNA VRIJEDNOST POKAZATELJA ISHODA 2027.** 33](#_Toc129604690)

[**Mjera 4.1. Razviti programe obrazovanja odraslih te razviti i provoditi programe vrednovanja neformalno i informalno stečenih ishoda učenja za unaprjeđenje vještina i kompetencija odraslih osoba** 33](#_Toc129604691)

[**Mjera 4.2. Nastaviti razvoj sustava osiguravanja kvalitete u obrazovanju odraslih** 34](#_Toc129604692)

[**Mjera 4.3. Jačati kapacitete andragoških djelatnika u sustavu obrazovanja odraslih** 35](#_Toc129604693)

[**Mjera 4.4. Implementirati alate za samoprocjenu i procjenu vještina i aktivnosti profesionalnog usmjeravanja odraslih osoba** 36](#_Toc129604694)

[**Mjera 4.5. Promovirati cjeloživotno učenje i niz aktivnosti usmjerenih na opću populaciju u cilju podizanja svijesti o važnosti cjeloživotnog učenja** 37](#_Toc129604695)

[**Mjera 4.6. Osigurati financijske poticaje korisnicima za uključivanje u prioritetne programe osposobljavanja i usavršavanja u području stjecanja temeljnih vještina** 38](#_Toc129604696)

[**Mjera 4.7. Povećati razinu internacionalizacije obrazovanja odraslih** 39](#_Toc129604697)

[**POSEBNI CILJ BROJ 5** 40](#_Toc129604698)

[**POKAZATELJ ISHODA** 40](#_Toc129604699)

[**POČETNA VRIJEDNOST POKAZATELJA ISHODA 2020.** 40](#_Toc129604700)

[**CILJNA VRIJEDNOST POKAZATELJA ISHODA 2027.** 40](#_Toc129604701)

[**Mjera 5.1. Unaprijediti informacijsko-komunikacijsku infrastrukturu u sustavu visokog obrazovanja uz izradu središnjeg sustava evidencija u visokom obrazovanju** 40](#_Toc129604702)

[**Mjera 5.2. Unaprijediti interni i vanjski sustav osiguravanja kvalitete visokog obrazovanja** 41](#_Toc129604703)

[**Mjera 5.3. Modernizirati studijske programe i povećati njihovu relevantnost za tržište rada i društvo** 42](#_Toc129604704)

[**Mjera 5.4. Povećati razinu internacionalizacije visokog obrazovanja** 43](#_Toc129604705)

[**Mjera 5.5. Unaprijediti i razvijati studentski standard daljnjim osiguranjem državnih stipendija za studente nižeg socio-ekonomskog statusa** 45](#_Toc129604706)

[**Mjera 5.6. Unaprijediti i razvijati studentski standard daljnjim osiguranjem državnih stipendija za studente na studijskim programima u STEM područjima i studijskim programima deficitarnih zanimanja** 46](#_Toc129604707)

[**Mjera 5.7. Modernizirati, unaprijediti i razviti infrastrukturu studentskog smještaja za studente u nepovoljnom položaju** 47](#_Toc129604708)

[**POSEBNI CILJ BROJ 6** 47](#_Toc129604709)

[**POKAZATELJ ISHODA** 47](#_Toc129604710)

[**POČETNA VRIJEDNOST POKAZATELJA ISHODA 2020.** 47](#_Toc129604711)

[**CILJNA VRIJEDNOST POKAZATELJA ISHODA 2027.** 47](#_Toc129604712)

[**Mjera 6.1. Povećati dostupnost predškolskih programa i oblika stručne podrške djeci i roditeljima djece s teškoćama u razvoju** 48](#_Toc129604713)

[**Mjera 6.2. Unaprijediti osnovnoškolski i srednjoškolski odgoj i obrazovanje učenika s teškoćama u razvoju osiguravanjem kurikuluma i oblika stručne podrške učenicima i roditeljima učenika s teškoćama u razvoju** 49](#_Toc129604714)

[**Mjera 6.3. Usustaviti i ujednačiti prava i oblike potpora te procedure ostvarivanja prava studenata s invaliditetom na visokim učilištima** 50](#_Toc129604715)

[**POSEBNI CILJ BROJ 7** 51](#_Toc129604716)

[**POKAZATELJ ISHODA** 51](#_Toc129604717)

[**POČETNA VRIJEDNOST POKAZATELJA ISHODA 2020.** 51](#_Toc129604718)

[**CILJNA VRIJEDNOST POKAZATELJA ISHODA 2027.** 51](#_Toc129604719)

[**Mjera 7.1. Revidirati propise o odgoju i obrazovanju darovite djece/učenika te normativno i administrativno unaprijediti sustav identifikacije, rada, praćenja i podrške darovitima** 51](#_Toc129604720)

[**Mjera 7.2. Konceptualizirati i operacionalizirati model identifikacije darovitih, standardizirati postupke identifikacije darovite djece/učenika uz razvoj i prihvaćanje potrebnog instrumentarija** 52](#_Toc129604721)

[**Mjera 7.3. Izraditi okvir odgojno-obrazovnog programa za darovitu djecu/učenike i provoditi programe odgojno-obrazovnog rada s darovitima** 53](#_Toc129604722)

[**Mjera 7.4. Uspostaviti sustav i mehanizme rane identifikacije, praćenja i usmjeravanja darovite djece i učenika** 54](#_Toc129604723)

[**Mjera 7.5. Unaprijediti infrastrukturu sustava za pružanje izvanškolske podrške odgojno-obrazovnom radu s darovitom djecom/učenicima** 55](#_Toc129604724)

[**Mjera 7.6. Unaprijediti sustav inicijalnog osposobljavanja i kontinuiranoga stručnog usavršavanja odgojitelja, učitelja, nastavnika i stručnih suradnika u radu s darovitom djecom/učenicima** 56](#_Toc129604725)

[**Mjera 7.7. Uspostaviti model i mehanizme podrške roditeljima darovite djece/učenika** 57](#_Toc129604726)

[**POSEBNI CILJ BROJ 8** 58](#_Toc129604727)

[**POKAZATELJ ISHODA** 58](#_Toc129604728)

[**POČETNA VRIJEDNOST POKAZATELJA ISHODA 2020.** 58](#_Toc129604729)

[**CILJNA VRIJEDNOST POKAZATELJA ISHODA 2027.** 58](#_Toc129604730)

[**Mjera 8.1. Pružati potporu odgojno-obrazovnim ustanovama koje provode neki od modela obrazovanja (model A, B i/ili C)** 58](#_Toc129604731)

[**Mjera 8.2. Izraditi i donijeti razlikovne kurikulume u nastavi prema modelu A i kurikulume za model C** 59](#_Toc129604732)

[**Mjera 8.3. Pravodobno osiguravati udžbenike u nastavi na jeziku i pismu nacionalnih manjina** 59](#_Toc129604733)

[**Mjera 8.4. Pružati potporu odgojno-obrazovnim ustanovama s većim brojem pripadnika romske nacionalne manjine** 60](#_Toc129604734)

[**POSEBNI CILJ BROJ 9** 61](#_Toc129604735)

[**POKAZATELJ ISHODA** 61](#_Toc129604736)

[**POČETNA VRIJEDNOST POKAZATELJA ISHODA 2020.** 61](#_Toc129604737)

[**CILJNA VRIJEDNOST POKAZATELJA ISHODA 2027.** 61](#_Toc129604738)

[**Mjera 9.1. Povećati broj nastavnih mjesta na kojima se nudi mogućnost učenja hrvatskoga jezika izvan Republike Hrvatske, od osnovnoškolske do visokoškolske razine** 61](#_Toc129604739)

[**Mjera 9.2. Donijeti novi kurikulum hrvatske nastave u inozemstvu i izraditi odgovarajuće obrazovne materijale** 62](#_Toc129604740)

[**Mjera 9.3. Pružiti potporu u izradi suvremenih kurikuluma za redovitu nastavu na hrvatskome jeziku u Bosni i Hercegovini** 62](#_Toc129604741)

[**Mjera 9.4. Osigurati punu dostupnost ranog i predškolskog, kao i osnovnoškolskog i srednjoškolskog odgoja i obrazovanja za djecu iz obitelji povratnika iz hrvatskog iseljeništva, odnosno obitelji potomaka hrvatskih iseljenika pri povratku iz inozemstva** 63](#_Toc129604742)

[**POSEBNI CILJ BROJ 10** 64](#_Toc129604743)

[**POKAZATELJ ISHODA** 64](#_Toc129604744)

[**POČETNA VRIJEDNOST POKAZATELJA ISHODA 2020.** 64](#_Toc129604745)

[**CILJNA VRIJEDNOST POKAZATELJA ISHODA 2027.** 64](#_Toc129604746)

[**Mjera 10.1. Osposobiti obrazovne ustanove za provođenje mješovitih/hibridnih oblika nastave** 64](#_Toc129604747)

[**Mjera 10.2. Kontinuirano razvijati digitalne kompetencije** 65](#_Toc129604748)

[**Mjera 10.3. Ujednačiti opremljenost škola i potaknuti istraživanja i eksperimentiranja primjene digitalnih tehnologija u učenju i poučavanju** 65](#_Toc129604749)

[**Mjera 10.4. Uspostaviti digitalnu obrazovnu platformu** 67](#_Toc129604750)

[**Mjera 10.5. Osigurati otvorene digitalne nastavne resurse za kvalitetno visoko obrazovanje** 67](#_Toc129604751)

[**Mjera 10.6. Uspostaviti sustav digitalne zrelosti visokih učilišta** 68](#_Toc129604752)

[**Mjera 10.7. Pružiti podršku obrazovnim ustanovama u području tema umjetne inteligencije (UI)** 69](#_Toc129604753)

[**PRILOG 1. Tablični predložak za izradu akcijskog plana** 69](#_Toc129604754)

# Popis mjera s opisom i pripadajućim pokazateljima rezultata

|  |  |  |  |
| --- | --- | --- | --- |
| **POSEBNI CILJ BROJ 1** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Omogućiti pristupačnost sustavu ranog i predškolskog odgoja i obrazovanja svakom djetetu | OI.02.2.65 Sudjelovanje u predškolskom obrazovanju (od 3. godine do dobi uključivanja u obvezno osnovnoškolsko obrazovanje | 78,8 % (Eurostat) | 90% (Eurostat) |

|  |  |  |  |
| --- | --- | --- | --- |
| **Mjera 1.1. Osigurati potrebnu infrastrukturu kako bi se omogućila dostupnost kvalitetnog RPOO-a** | | | |
| **Svrha provedbe mjere i doprinos provedbi posebnog cilja:** U sklopu ove mjere izradit će se plan za strateško povećanje infrastrukture za RPOO na temelju podataka o trenutačnoj pokrivenosti i postojećoj potražnji, populacijskih studija i potencijala za upotrebu postojeće infrastrukture na nov način[[1]](#footnote-1). Plan će uključivati izgradnju novih dječjih vrtića, proširenje kapaciteta postojećih te identifikaciju alternativnih lokacija za vrtiće (uzimajući u obzir trenutačne manjkove u pokrivenosti na regionalnoj i lokalnoj razini, prognoze pada broja stanovništva te korištenje kapaciteta privatnih pružatelja usluga). Pri tome će se uključiti lokalne jedinice uprave i zajednice uz upotrebu podataka koji su dostupni lokalno, no širenje će se planirati na nacionalnoj razini na temelju regionalnih potreba, uz istodobno ostvarenje željene maksimalne udaljenosti među centrima (dječjim vrtićima). Nastojat će se iskoristiti postojeći školski objekti (uključujući i one nedavno zatvorene) u manjim zajednicama ili rijetko naseljenim jedinicama lokalne i područne (regionalne) samouprave radi unaprjeđenja prostorne dostupnosti ranog odgoja i obrazovanja u blizini prebivališta.  Na temelju izrađenog plana izgradit će se novi dječji vrtići ili proširiti kapaciteti postojećih. Navedena mjera u skladu je s odlukama Europskog vijeća koje je 2002. godine u Barceloni utvrdilo ciljeve na području ranog i predškolskog odgoja i obrazovanja (tzv. barcelonske ciljeve) − u zemljama članicama Europske unije (EU) programima RPOO-a trebalo bi biti obuhvaćeno najmanje 33% djece mlađe od tri godine i 90% djece u dobi između tri godine i polaska u osnovnu školu (European Council, 2002.). Ti su ciljevi bili sastavni dio Lisabonske strategije, a kasnije su obnovljeni strategijom Europa 2020.Također, u sklopu „Rezolucije o strateškom okviru suradnje u području obrazovanja i osposobljavanja prema Europskom prostoru obrazovanja i šire“ dodaje se i dodatni cilj - do 2030. najmanje 96 % djece u dobi od tri godine do uključivanja u obvezno osnovnoškolsko obrazovanje trebalo bi sudjelovati u ranom predškolskom odgoju i obrazovanju.  Također, Ministarstvo poljoprivrede planira komplementarna ulaganja u rekonstrukciju postojećih i izgradnju novih dječjih vrtića u ruralnom području, a temeljem Strateškog plana Zajedničke poljoprivredne politike RH 2023.-2027., intervencije 73.13. Potpora javnoj infrastrukturi u ruralnim područjima.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen plan izgradnje novih i proširenja kapaciteta postojećih dječjih vrtića  Broj dograđenih/ rekonstruiranih dječjih vrtića  Broj izgrađenih dječjih vrtića | 96.245.327,00 EUR | K676067 PODKOMPONENTA C3.1. R1-I1 IZGRADNJA, DOGRADNJA, REKONSTRUKCIJA I OPREMANJE PREDŠKOLSKIH USTANOVA – NPOO (3702 PREDŠKOLSKI ODGOJ)  PROGRAM KONKURENTNOST I KOHEZIJA 2021. -2027. | I |

|  |  |  |  |
| --- | --- | --- | --- |
| **Mjera 1.2. Svakom djetetu u dobi od 6 godina osigurati pristup odgoju i obrazovanju kao dijelu obveznoga odgojno-obrazovnog sustava** **i osigurati pretpostavke za besplatni rani i predškolski odgoj i obrazovanje za svu djecu uz pomoć postupnog pristupa** | | | |
| **Svrha provedbe mjere i doprinos provedbi posebnog cilja:**U razdoblju do 2027. godine za svu djecu u RH osigurat će se pretpostavke za puno uključenje u program odgoja i obrazovanja kao dijela obveznog odgoja i obrazovanja. Sva djeca će biti uključena u obvezni odgojno-obrazovni program u trajanju od 700 sati, dok će djeca u dobi od četvrte godine do šeste godine biti obuhvaćena programom predškole prilagođene novim okolnostima, u različitom godišnjem programu.  U sklopu ove mjere potrebno je revidirati Nacionalni kurikulum za rani i predškolski odgoj i obrazovanje koji se donosi sukladno okvirnome nacionalnome kurikularnom dokumentu, sve dokumente i odredbe kojima su regulirani elementi i sastavnice sustava odgoja i obrazovanja, kao i sve provedbene dokumente, programe i smjernice, s posebnim naglascima na harmonizaciji zadnje godine RPOO i prve godine osnovne škole, odnosno dosezanju željenih odgojno-obrazovnih ciljeva i ishoda produljenja obvezatnosti sudjelovanja u odgojno-obrazovnom sustavu.  Također, planirana je priprema plana izvedivosti osiguranja besplatnog RPOO-a za svu djecu rane i predškolske dobi koji će započeti za osam do deset godina (plan je potrebno pripremiti u sljedeće dvije godine), te će se postupno osiguravati sredstava za povećanje broja djece u dobi od četvrte godine do uključivanja u program predškole, za koje će se strukturirati i intenzivirati aktivnosti. Dio sredstava za besplatne programe osiguran je i u mjeri 1.5., tj. za djecu u nepovoljnijem socioekonomskom statusu.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj djece uključene u program predškole  Broj izrađenih kurikularnih dokumenata  Izrađena studija izvedivosti osiguranja besplatnog RPOO-a za svu djecu rane i predškolske dobi | 530.892,00 EUR | A578008 ODGOJ I NAOBRAZBA DJECE U PROGRAMIMA PREDŠKOLE (3702 PREDŠKOLSKI ODGOJ) | R |

|  |  |  |  |
| --- | --- | --- | --- |
| **Mjera 1.3.** **Donijeti ključne politike o odgojiteljima, osigurati odgovarajući broj i kvalitetu odgojitelja, stručnih suradnika i rukovoditelja te povećati atraktivnost zanimanja** | | | |
| **Svrha provedbe mjere i doprinos provedbi posebnog cilja:** U sklopu ove mjere planirano je donošenje ključnih politika o odgojiteljima, stručnim suradnicima i rukovoditeljima u sustavu RPOO, čiji ishod će biti zapošljavanje i osposobljavanje dostatnog broja stručnjaka koji će aktivno sudjelovati u proširenju i dostupnosti sustava ranog odgoja i obrazovanja. Kako bi to bilo moguće, potrebno je provesti detaljno modeliranje potreba i planiranje ljudskih resursa za sljedeće desetljeće (utvrditi broj odgojitelja i stručnih suradnika u RPOO-u i mjesta na kojima su potrebni u kratkoročnom i srednjoročnom razdoblju), utvrditi obrazovne programe dokvalifikacije i prekvalifikacije osoba koje su završile učiteljski studij, radi pripreme znatno većeg broja odgojitelja u kratkom razdoblju i osuvremeniti programe s posebnim naglaskom na vještine timskog rada i rada u inkluzivnim uvjetima, osmisliti i provesti strategiju za privlačenje budućih odgojno-obrazovnih radnika za rad u manje razvijenim područjima i područjima od posebne državne skrbi (uz suradnju središnje vlasti s gradovima i općinama na stvaranju posebnog paketa poticaja u vidu subvencija za smještaj, stipendija budućih odgojno-obrazovnih radnika), s posebnim osvrtom na područja u kojima će biti sagrađeni novi dječji vrtići.  U skladu s izrađenim potrebama, kratkoročno je potrebno zakonskim i drugim propisima i mjerama omogućiti prekvalifikaciju učitelja razredne nastave, odnosno magistara primarnog obrazovanja, koja će im omogućiti zapošljavanja na radnome mjestu odgojitelja te stjecanje dodatnih kompetencija za odgojitelja.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen plan potreba za ljudskim resursima u RPOO  Broj novozaposlenih odgojno-obrazovnih radnika u odgojno-obrazovnom sustavu  Broj odgojno-obrazovnih radnika obuhvaćenih aktivnostima stručnog usavršavanja | 1.114.872,00 EUR | A578008 ODGOJ I NAOBRAZBA DJECE U PROGRAMIMA PREDŠKOLE (3702 PREDŠKOLSKI ODGOJ) | R |

|  |  |  |  |
| --- | --- | --- | --- |
| **Mjera 1.4. Unaprijediti model financiranja i ojačati ulogu središnje vlasti u donošenju dijela ključnih odluka u RPOO-u** | | | |
| **Svrha provedbe mjere i doprinos provedbi posebnog cilja:** U sklopu ove mjere planira se izraditi studija izvedivosti s obzirom na financijska, kadrovska i infrastrukturna sredstva te pripremiti strategija za rješavanje pitanja povećane potražnje RPOO-a (infrastruktura, učitelji itd.). Nakon proširenja infrastrukturnih kadrovskih kapaciteta potrebno je donijeti zakonsku podlogu za zajamčeno pravo na RPOO. Nužno je revidirati model financiranja kako bi se uključila ciljana podrška siromašnijim jedinicama lokalne i regionalne uprave i samouprave u financiranju RPOO s nacionalne razine te razmotriti i usuglasiti koje se odluke vezane uz RPOO u svrhu povećanja njegove učinkovitosti trebaju donositi na nacionalnoj razini, a koje na razini JLP(R)S, što će se i operativno provesti. Potrebno je usavršiti sustav dugoročnoga strateškog planiranja utemeljenog na dokazima koji će koordinirati središnja vlast, županije i jedinice lokalne samouprave te izgraditi kapacitet lokalnih upravitelja RPOO-om za provedbu sustava.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen model financiranja i određen standard određivanja cijene RPOO  Broj JLP(R)S koje su primile financijske potpore primjenom novog modela sufinanciranja | 87.597.054,00 EUR | K676071 FISKALNA ODRŽIVOST VRTIĆA (3702 PREDŠKOLSKI ODGOJ) | R |

|  |  |  |  |
| --- | --- | --- | --- |
| **Mjera 1.5. Povećati dostupnost i uključivost RPOO-a djeci iz različitih JLP(R)S kao i djeci u nepovoljnom položaju** | | | |
| **Svrha provedbe mjere i doprinos provedbi posebnog cilja:** U sklopu ove mjere planira se iz nacionalne perspektive provesti strategija za smanjenje nejednakosti u dostupnosti i uključivosti RPOO-a, koja uključuje cjelovitu procjenu dostupnosti RPOO-a za djecu iz različitih JLP(R)S u pogledu kriterija koji se postavljaju za uključivanje u RPOO, kao i mogućih otežavajućih faktora pojedinim skupinama kao što je planirana cjelovita procjena dostupnosti RPOO-a za pojedine skupine u nepovoljnom položaju u sklopu pojedinih JLP(R)S, kao i procjena svih otežavajućih faktora u sudjelovanju u RPOO-u.  Izradit će se jasan i djelotvoran akcijski plan za rješavanje pitanja nejednakosti u dostupnosti RPOO-a, koji će uključivati konkretne mjere za smanjenje i ukidanje nejednakosti koje će se u navedenom razdoblju provesti, uz osigurana financijska sredstva za učinkovitu provedbu mjera.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen akcijski plan smanjenja nejednakosti RPOO-a na nacionalnoj razini  Broj djece u nepovoljnom položaju koja su primila potporu | 6.225.164,00 EUR | A578008 ODGOJ I NAOBRAZBA DJECE U PROGRAMIMA PREDŠKOLE (3702 PREDŠKOLSKI ODGOJ)  K818050 OP UČINKOVITI LJUDSKI POTENCIJALI 2014. -2020. (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **Mjera 1.6. Unaprijediti postupke osiguravanja kvalitete u RPOO-u** | | | |
| **Svrha provedbe mjere i doprinos provedbi posebnog cilja:** U sklopu ove mjere planirano je unaprjeđenje postupaka osiguranja kvalitete u RPOO-u, s posebnim naglaskom na poboljšanja odgojno-obrazovnih ishoda i podizanja kvalitete upravljanja ranim odgojno-obrazovnim sustavom. Potrebno je izraditi model integracije sustava kvalitete RPOO-a i osnovnoškolskog sustava u dijelu koji se odnosi na obvezni dio RPOO-a te plan najvažnijih mjera i aktivnosti usmjerenih na sve dijelove, elemente i dionike RPOO-a. U sklopu ove mjere uspostavit će se mehanizam za dugoročno planiranje, koordinaciju i praćenje mjera odgojno-obrazovne politike u sustavu RPOO-a.  **Nositelj:** Ministarstvo znanosti i obrazovanja  **Sunositelj:** Nacionalni centar za vanjsko vrednovanje obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj dječjih vrtića uključenih u postupke osiguranja kvalitete | 290.267,00 EUR | K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 1.7. Povećati razinu internacionalizacije ranog i predškolskog odgoja i obrazovanja** | | | |
| **Svrha provedbe mjere i doprinos provedbi posebnog cilja:** U sklopu ove mjere poticat će se internacionalizacija RPOO-a i povećanje međunarodne mobilnosti odgojitelja i stručnih suradnika kao i transnacionalne suradnje dječjih vrtića, posebice programom Erasmus+. Odgojitelji, stručni suradnici i rukovoditelji će uz mobilnosti i transnacionalne projekte razvijati različite vještine i kompetencije, a uz transnacionalne projekte dječji vrtići radit će na usavršavanju vlastitih programa, modernizaciji rada i povećanju inovativnosti. Ove aktivnosti utjecat će na podizanje kvalitete sustava RPOO-a te biti jedan od alata za uključivanje u Europski obrazovni prostor.  **Nositelj:** Agencija za mobilnost i programe Europske unije | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj stručnjaka iz sustava RPOO-a obuhvaćenih aktivnostima mobilnosti | 6.608.029,00 EUR | A818044 ERASMUS PLUS – PROJEKTI ZA KORISNIKE OBRAZOVANJE OD 2014. DO 2020. (3701 RAZVOJ ODGOJNO OBRAZOVNOG SUSTAVA)  A818064 ERASMUS - PROJEKTI ZA KORISNIKE OBRAZOVANJE OD 2021. DO 2027. (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **POSEBNI CILJ BROJ 2** | **POKAZATELJ ISHODA** | **POČETNA VRIJEDNOST POKAZATELJA ISHODA 2018.** | **CILJNA VRIJEDNOST POKAZATELJA ISHODA 2027.** |
| Poboljšati odgojno- obrazovne ishode učenika u sustavu osnovnoškolskog i općeg srednjoškolskog obrazovanja | OI.02.2.08 Program za međunarodnu procjenu učenika (PISA), rezultati iz matematike (prema spolu) | 464 boda  Prosjek OECD-a 489 | Dostići prosjek OECD-a |
| OI.02.2.09 Program za međunarodnu procjenu učenika (PISA), rezultati iz znanosti (prema spolu) | 472 boda  Prosjek OECD-a 489 | Dostići prosjek OECD-a |
| OI.02.2.10 Program za međunarodnu procjenu učenika (PISA), rezultati iz pismenosti (prema spolu) | 479 bodova  Prosjek OECD-a 487 | Dostići prosjek OECD-a |
|  | **POČETNA VRIJEDNOST POKAZATELJA ISHODA 2019.** | **CILJNA VRIJEDNOST POKAZATELJA ISHODA 2027.** |
| OI.02.2.48 Duljina vremena kojeg učenici provode u nastavnom procesu (primarno obrazovanje) | 1890 sati | Dostići prosjek EU-a |
| OI.02.2.49 Duljina vremena kojeg učenici provode u nastavnom procesu (niže sekundarno obrazovanje) | 2651 sati | Dostići prosjek EU-a |
|  | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027** |
| OI.02.2.78 Udio učenika koji pohađaju jednosmjenske osnovne škole | 38,72% | 70% |

|  |  |  |  |
| --- | --- | --- | --- |
| **Mjera 2.1. Infrastrukturna i organizacijska prilagodba odgojno-obrazovnog sustava i dijelova sustava - školskih ustanova za puno uvođenje cjelodnevne škole** | | | |
| **Svrha provedbe mjere i doprinos provedbi posebnog cilja:** U sklopu ove mjere planira se, na temelju analize infrastrukturnih potreba koje je provela Svjetska banka, u suradnji s osnivačima predložiti infrastrukturne projekte kako bi sve osnovne škole u RH mogle izvoditi odgojno-obrazovni program u jednoj smjeni. Pri tome će se voditi računa da se infrastrukturne potrebe prilagode zahtjevima vezanim uz dulji boravak učenika i učitelja u školi i školskom okruženju.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj novoizgrađenih osnovnih škola  Broj dograđenih/ rekonstruiranih osnovnih škola | 113.960.838,00 EUR | K768067 PODKOMPONENTA C3.1. R1-I2 IZGRADNJA, DOGRADNJA, REKONSTRUKCIJA I OPREMANJE OSNOVNIH ŠKOLA ZA POTREBE JEDNOSMJENSKOG RADA I CJELODNEVNE NASTAVE – NPOO (3703 OSNOVNOŠKOLSKO OBRAZOVANJE)  PROGRAM KONKURENTNOST I KOHEZIJA 2021. -2027. | I |

|  |  |  |  |
| --- | --- | --- | --- |
| **Mjera 2.2. Obogatiti i produljiti ukupno trajanje školskog dana i tjedna uvođenjem modela cjelodnevne škole i/ili produljenjem trajanja obveznog obrazovanja, uz organizaciju i provedbu svih potrebnih prilagodbi** | | | |
| **Svrha provedbe mjere i doprinos provedbi posebnog cilja:**U sklopu ove mjere planira se obogaćivanje i produljenje trajanja školskog dana i tjedna, odnosno prelazak na sustav cjelodnevne škole, uz povećanje broja godina općega obveznog obrazovanja. Ovom mjerom ne utječe se bitno na povećanje kvalitete, učinkovitosti, efikasnosti i pravičnosti odgojno-obrazovnog sustava te se harmonizira odgojno-obrazovni sustav Republike Hrvatske s obrazovnim sustavima većine zemalja Europske unije i razvijenih zemalja. Mjerom će se ostvariti dulji, raznolikiji i dinamičniji školski dan i tjedan čime će se unaprijediti sustav poučavanja i učenja, unaprijediti profesionalni razvoj i otvoriti kreativni prostor učiteljima, stručnim suradnicima i ravnateljima, modernizirati, dinamizirati i demokratizirati odgojno-obrazovni sustav. Postići će se očekivani ishodi u vidu smanjenja razlika u učeničkim postignućima uvjetovanim društvenim i obiteljskim faktorima, smanjiti zaostajanje u standardiziranim međunarodnim mjerenjima postignuća učenika, uvjetovanim i značajno manjim brojem sati sudjelovanja u odgojno-obrazovnim sustavu naših učenika u odnosu na učenike drugih obrazovnih sustava te će ostvarenje mjere imati i niz pozitivnih učinaka na druge nacionalne i društvene politike. Provedba ove mjere predstavlja zajednički napor različitih dionika u odgojno-obrazovnom sustavu (središnjih nacionalnih odgojno-obrazovnih tijela i ustanova, visokih učilišta za obrazovanje učitelja, nastavnika i stručnih suradnika, znanstvenih ustanova usmjerenih na istraživanje obrazovanja, svih zaposlenika u odgojno-obrazovnom sustavu, osnivača osnovnoškolskih ustanova i lokalnih zajednica, učenika, roditelja učenika), a kako bi se ocijenile sve potrebne perspektive, povećalo povjerenje u školu i odgojno-obrazovne ishode kojima pridonosi provest će se eksperimentalni program cjelodnevne škole na ograničenom broju osnovnih škola koje već rade u jednoj smjeni ili će za vrijeme provedbe eksperimentalnoga programa moći raditi u jednoj smjeni i koje će iskazati namjeru sudjelovanja u provedbi eksperimentalnoga programa. Provedbu modela cjelodnevne škole pratit će iz višestrukih perspektiva te vrednovati Nacionalni centar za vanjsko vrednovanje obrazovanja, kao operativno tijelo, uz suradnju s relevantnim ustanovama, tijelima i stručnjacima iz hrvatskog okruženja i prema potrebi međunarodnoga. Praćenje, procjenjivanje i vrednovanja stečenih iskustava i ishoda programa predstavljat će empirijsku osnovu za sve potrebne prilagodbe i unaprjeđenja te pune implementacije modela.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj osnovnih škola koje provode cjelodnevnu školu | 7.722.846,00 EUR | A579000 OSNOVNOŠKOLSKO OBRAZOVANJE (3703 OSNOVNOŠKOLSKO OBRAZOVANJE)  K578063 PROJEKT „HRVATSKA: USUSRET ODRŽIVOM, PRAVEDNOM I UČINKOVITOM OBRAZOVANJU“ (3703 OSNOVNOŠKOLSKO OBRAZOVANJE)  A579004 POTICANJE IZVANNASTAVNIH AKTIVNOSTI U OŠ (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **Mjera 2.3. Unaprijediti provedbu kurikuluma i kvalitetu poučavanja** | | | |
| **Svrha provedbe mjere i doprinos provedbi posebnog cilja:** U sklopu ove mjere planira se uložiti stručni, politički i financijski kapital radi unaprjeđenja i ubrzanja reformskih procesa te iskoristiti dosadašnje iskustvo u provedbi pilot-projekta. S tim u svezi, a radi daljnjega unaprjeđenja reformskih procesa, potrebno je donijeti/revidirati okvirni nacionalni kurikularni dokument koji na općoj razini određuje elemente kurikularnog sustava za sve razine i vrste osnovnoškolskog i srednjoškolskog odgoja i obrazovanja. Uz to, potrebno je donijeti i Nacionalni kurikulum za osnovnoškolski odgoj i obrazovanje, kao i nacionalne kurikulume za gimnazijsko i umjetničko obrazovanje te s nacionalnim kurikulumima uskladiti predmetne kurikulume i kurikulume međupredmetnih tema. Također, nužno je osigurati kontinuitet profesionalne podrške odgojno-obrazovnim radnicima za provedbu reforme, kao i podršku svim školama. Na ostvarenju tog cilja nužno je surađivati s visokim učilištima i ostalim obrazovnim institucijama te osigurati odgovarajuće udžbenike i druge obrazovne materijale u skladu s kurikulumima koji će se kontinuirano unaprjeđivati. Osigurat će se dostupnost resursa za provedbu – fondovi EU-a te državni proračun. U sklopu ove mjere naglasak je na unaprjeđenju kurikuluma i reformskih procesa te kontinuiranoj podršci učitelja. U svrhu podrške primijenit će se standardizirani postupci opažanja nastave u učionici kako bi učitelji i nastavnici mogli unaprijediti nastavu te se usredotočiti na stjecanje i razvoj vještina kritičkog razmišljanja i rješavanja problema te pojačati hospitacije. Sredstvima EGP financijskog mehanizma i Norveškog financijskog mehanizma Ministarstvo regionalnoga razvoja i fondova Europske unije financirat će projekte koji doprinose jačanju kapaciteta institucija osnovnoškolskog obrazovanja u Republici Hrvatskoj u STEM podučavanju s konačnim ciljem poboljšanja STEM vještina učitelja i drugih odgojno-obrazovnih radnika te poboljšanja STEM vještina učenika. Osim područja STEM-a sinergijske aktivnosti će obuhvatiti i upotrebu informacijskih i komunikacijskih tehnologija u odgoju i obrazovanju.  **Nositelj:** Ministarstvo znanosti i obrazovanja  **Sunositelj:** Agencija za odgoj i obrazovanje, Ministarstvo regionalnoga razvoja i fondova Europske unije | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj izrađenih kurikularnih dokumenata  Uvedeni standardizirani postupci opažanja nastave u učionici kao mehanizam podrške u provedbi novih kurikuluma | 25.053.593,00 EUR | A577004 PROVEDBA KURIKULARNE REFORME (3701 RAZVOJ ODGOJNO OBRAZOVNOG SUSTAVA)  A578045 SUFINANCIRANJE NASTAVNIH MATERIJALA I OPREME ZA UČENIKE OSNOVNIH I SREDNJIH ŠKOLA (3701 RAZVOJ ODGOJNO OBRAZOVNOG SUSTAVA)  A767022 STRUČNO USAVRŠAVANJE ODGOJNO-OBRAZOVNIH DJELATNIKA U SUSTAVU OSNOVNOG I SREDNJEG ŠKOLSTVA (3701 RAZVOJ ODGOJNO OBRAZOVNOG SUSTAVA)  PROGAM UČINKOVITI LJUDSKI POTENCIJALI 2021. -2027., PRIORITET 2 (AZOO)  A680044 FINANCIJSKI MEHANIZAM EGP 2014-2021 (2201 STRATEŠKO PLANIRANJE, PROVEDBA I PODRŠKA REGIONALNOM RAZVOJU) | R |

|  |  |  |  |
| --- | --- | --- | --- |
| **Mjera 2.4. Poboljšati uvjete rada učitelja, nastavnika i stručnih suradnika, povećati atraktivnost profesije te obogatiti mogućnosti profesionalnog razvoja** | | | |
| **Svrha provedbe mjere i doprinos provedbi posebnog cilja:** U sklopu ove mjere planira se sistematizirati aktivnosti i informacije koje se odnose na uvjete rada učitelja, nastavnika i stručnih suradnika u svrhu povećanja učinkovitosti i efikasnosti rada, poboljšanja uvjeta rada i unaprjeđenja profesionalnog razvoja. U sklopu mjere, uz cjelokupnu populaciju učitelja i nastavnika, posebice će se razmotriti skupina učitelja i nastavnika iz STEM područja, gdje postoji izraženi deficit (uz deficit učitelja i nastavnika iz područja STEM-a jasni su pokazatelji kako je i broj diplomiranih studenata u STEM području ispod prosjeka EU-a - 22 posto u Hrvatskoj nasuprot 25 posto u zemljama EU-a. Dodatni izazov su i izražene razlike u broju muškaraca i žena gdje je potrebno usmjeriti aktivnosti na privlačenju žena u STEM područje). Stoga je potrebno cjelovito razmotriti stanje, uz pronalazak alternativnih načina njihova angažiranja te učenje na temelju iskustava drugih zemalja EU-a. Na temelju provedenih analiza broja, raspodjele, deficita i ostalih parametara vezanih uz učitelje i nastavnike te razmatranja trenutačnog stanja i potencijalnih potreba vezanih uz promjene u politikama (npr. prelazak na cjelodnevnu školu) riješit će se ključna pitanja.  U sklopu ove mjere razmotrit će se i unaprijediti modeli profesionalnog razvoja učitelja, nastavnika i stručnih suradnika, kako onih koji su na početku karijere tako i onih koji su uključeni u odgojno-obrazovni proces. Razmotrit će se i profesionalni razvoj savjetnika, kao i unaprjeđenje rada i učinkovitije korištenje kapaciteta tijela i ustanova u obrazovnom sustavu u svrhu unaprjeđenja profesionalnog razvoja učitelja i nastavnika, a planirana je uspostava i razvoj infrastrukture centra za jačanje kapaciteta odgojno-obrazovnih radnika.  Razmotrit će se i testirati model programa hospitacija kao dijela profesionalnog razvoja učitelja i nastavnika na početku učiteljske i nastavničke karijere. Izradit će se prijedlog programa za privlačenje kvalitetnih kandidata nastavničke struke te motiviranje i zadržavanje postojećeg kadra uz kontinuirani rad na povećanju atraktivnosti zanimanja učiteljske/nastavničke struke kako bi ona postala privlačnija za kvalitetne kandidate (npr. konkurentniji proces odabira, bolje plaće i/ili beneficije, plaćeni kvalitetni profesionalni razvoj, mogućnosti napredovanja u karijeri itd.).  **Nositelj:** Ministarstvo znanosti i obrazovanja  **Sunositelj:** Agencija za odgoj i obrazovanje | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen i usvojen nacionalni program privlačenja i zadržavanja učitelja i nastavnika  Izrađen i usvojen nacionalni program profesionalnog razvoja učitelja, nastavnika i stručnih suradnika  Izrađen i usvojen nacionalni program uvođenja učitelja i nastavnika početnika u odgojno-obrazovni sustav uz sustav hospitacija te testiran implementacijski model  Broj učitelja, nastavnika i stručnih suradnika obuhvaćen različitim programima stručnih usavršavanja | 4.573.821,00 EUR | A579000 OSNOVNOŠKOLSKO OBRAZOVANJE (3703 OSNOVNOŠKOLSKO OBRAZOVANJE)  A580000 SREDNJOŠKOLSKO OBRAZOVANJE (3704 SREDNJOŠKOLSKO OBRAZOVANJE)  K578063 PROJEKT „HRVATSKA: USUSRET ODRŽIVOM, PRAVEDNOM I UČINKOVITOM OBRAZOVANJU“ (3703 OSNOVNOŠKOLSKO OBRAZOVANJE)  PROGRAM KONKURENTNOST I KOHEZIJA 2021. -2027. | I |

|  |  |  |  |
| --- | --- | --- | --- |
| **Mjera 2.5. Unaprijediti sustav praćenja funkcioniranja odgojno-obrazovnog sustava i korištenja dostupnih podataka u oblikovanju odgojno-obrazovnih politika i provedbi reformi usmjerenih na kvalitetu, djelotvornost, učinkovitost i pravičnost** | | | |
| **Svrha provedbe mjere i doprinos provedbi posebnog cilja:** Podaci o učeničkim ishodima odgoja i obrazovanja su fragmentirani, parcijalizirani i ograničeni te su dostupni u različitim izvorima, a svrha ove mjere je unaprijediti sustav praćenja i korištenja dostupnih podataka u oblikovanju odgojno-obrazovnih politika i provedbi reformi.  Na razini nositelja obrazovne politike, Ministarstva, unaprijedit će se model sistematiziranja svih dostupnih informacija o funkcioniranju odgojno-obrazovnih ustanova, kao i model praćenja odgojno-obrazovnih ishoda pojedinačnih učenika i skupina učenika u cjelokupnoj vertikali predtercijarnoga odgojno-obrazovnog sustava. Također, unaprijedit će se modeli i nacionalna politika korištenja različito prikupljenih, osmišljenih i iskazanih informacija u svrhu unaprjeđenja kvalitete, djelotvornosti, učinkovitosti i pravičnosti odgojno-obrazovnog sustava. Oni će uključivati i nacionalni program osposobljavanja i usavršavanja učitelja i nastavnika u korištenju različitih pokazatelja vrednovanja u unaprjeđenju vlastitoga odgojno-obrazovnog rada, kao što će uključivati nacionalni program za škole u korištenju različitih dostupnih informacija o kvaliteti rada vlastitih škola u svrhu unaprjeđenja i poboljšanja.  Na razini odgojno-obrazovnog sustava nastavit će se provedba postojećih programa vrednovanja i iskazivanja postignuća učenika (domaćih i međunarodnih) te će se razmotriti i provesti dodatna standardizirana prikupljanja informacija o funkcioniranju i ishodima osnovnoškolskog i/ili srednjoškolskog odgoja i obrazovanja.  **Nositelj:** Ministarstvo znanosti i obrazovanja  **Sunositelj:** Nacionalni centar za vanjsko vrednovanje obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen i implementiran model integracije svih dostupnih informacija o postignućima učenika i škola, odrednicama postignuća te aktivnog korištenja dostupnih informacija od učitelja/nastavnika i škola u svrhu unaprjeđenja kvalitete vlastitoga rada  Izrađen model praćenja obrazovnih ishoda učenika u cjelokupnoj vertikali predtercijarnoga odgojno-obrazovnog sustava  Provedeni postojeći domaći i međunarodni programi vrednovanja odgojno-obrazovnog sustava u predviđenim ciklusima  Broj odgojno-obrazovnih ustanova obuhvaćen nacionalnim ispitima | 11.938.769,00 EUR | K814013 OP UČINKOVITI LJUDSKI POTENCIJALI 2021.-2027., PRIORITET 2 - OBRAZOVANJE I CJELOŽIVOTNO UČENJE (NCVVO) (3701 RAZVOJ ODGOJNO OBRAZOVNOG SUSTAVA)  A814000 MEĐUNARODNI PROJEKTI VREDNOVANJA ZNANJA I VJEŠTINA (IEA: ICCS, ICILS, PIRLS, - OECD: PISA, TALIS) (3701 RAZVOJ ODGOJNO OBRAZOVNOG SUSTAVA)  A814001 DRŽAVNA MATURA (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **Mjera 2.6. Unaprijediti infrastrukturne uvjete, kriterije za upis i informiranost učenika u svrhu povećanja obuhvata učenika gimnazijskim programima, uskladiti odgojno-obrazovne programe s društvenim, razvojnim potrebama i potrebama tržišta rada** | | | |
| **Svrha provedbe mjere i doprinos provedbi posebnog cilja:** U sklopu mjere planirana je izrada cjelovite analize srednjoškolskog obrazovanja u svrhu povećanja obuhvata učenika gimnazijskim programima i smanjivanja broja suficitarnih (strukovnih) programa u svrhu usklađivanja s potrebama tržišta rada te usklađivanja s preporukama HZZ-a o deficitarnosti i suficitarnosti strukovnih kvalifikacija na regionalnoj i nacionalnoj razini. Analiza će uključiti podatke o aspiracijama osnovnoškolskih učenika za upis gimnazija, kao i pregled mogućih prepreka za diverzifikaciju upisa gimnazija (tj. za upis učenika koje inače odabiru strukovne programe), uključivši i razmatranje adekvatnosti trenutnih kriterija za upis u gimnazije. Zbog neusklađene ponude obrazovnih programa i potreba tržišta rada značajan broj učenika koji upisuju strukovne programe obuhvaćaju suficitarne četverogodišnje programe. S ciljem poboljšanja općeg srednjeg obrazovanja planirane reformske intervencije obuhvatit će veću stopu sudjelovanja u gimnazijskim programima i infrastrukturna ulaganja u taj segment sustava te optimizaciju, racionalizaciju i prilagodbu strukovnih obrazovnih programa razvojnim potrebama gospodarstva, odnosno smanjivanje suficitarnih strukovnih programa. Ova mjera kombinirat će se i s mjerom 2.8. u svrhu učinkovitoga profesionalnog usmjeravanja učenika, koji će odgovoriti na stvarne društvene potrebe, a u kontekstu optimizacije sustava i njegovih kapaciteta.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Udio učenika u gimnazijskim programima  Broj izgrađenih srednjih škola  Broj dograđenih/ rekonstruiranih srednjih škola | 30.218.063,00 EUR | K578068 PODKOMPONENTA C3.1. R1-I3 IZGRADNJA, DOGRADNJA, REKONSTRUKCIJA I OPREMANJE SREDNJIH ŠKOLA – NPOO (3704 SREDNJOŠKOLSKO OBRAZOVANJE) | R |

|  |  |  |  |
| --- | --- | --- | --- |
| **Mjera 2.7. Povećati razinu internacionalizacije i vidljivosti osnovnoškolskog odgoja i obrazovanja, srednjoškolskog općeg i umjetničkog obrazovanja te međunarodne mobilnosti, suradnje i profesionalnog razvoja učitelja i nastavnika** | | | |
| **Svrha provedbe mjere i doprinos provedbi posebnog cilja:** U sklopu ove mjere poticat će se internacionalizacija osnovnoškolskog odgoja i obrazovanja te srednjoškolskog općeg i umjetničkog obrazovanja i povećanje međunarodne mobilnosti učitelja, nastavnika i stručnih suradnika, kao i transnacionalne suradnje osnovnih i srednjih škola općeg i umjetničkog obrazovanja, posebice programom Erasmus+. Odgojno-obrazovni radnici i ravnatelji će uz mobilnosti i transnacionalne projekte razvijati različite vještine i kompetencije u svrhu unaprjeđenja profesionalnog razvoja, a transnacionalnim projektima škole će raditi na modernizaciji i inovativnosti. Ove aktivnosti utjecat će na podizanje kvalitete sustava osnovnoškolskog odgoja i obrazovanja te srednjoškolskoga općeg obrazovanja te biti jedan od alata za uključivanje u Europski obrazovni prostor.  **Nositelj:** Agencija za mobilnost i programe Europske unije | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj odgojno-obrazovnih radnika obuhvaćenih aktivnostima mobilnosti | 6.608.029,00 EUR | A818044 ERASMUS PLUS – PROJEKTI ZA KORISNIKE OBRAZOVANJE OD 2014. DO 2020. (3701 RAZVOJ ODGOJNO OBRAZOVNOG SUSTAVA)  A818064 ERASMUS - PROJEKTI ZA KORISNIKE OBRAZOVANJE OD 2021. DO 2027. (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 2.8. Sistematizirati politike i prakse te jačati profesionalno usmjeravanje i odgojno-obrazovnu podršku kao važne sastavnice rada odgojno-obrazovnih ustanova, učitelja, nastavnika i stručnih suradnika u smjeru ostvarenja punih potencijala svih učenika** | | | |
| **Svrha provedbe mjere i doprinos provedbi posebnog cilja:** U značajnoj mjeri unaprijedit će se funkcioniranje odgojno-obrazovnog sustava u pogledu profesionalnog i karijernog savjetovanja, odnosno usmjeravanja učenika budući da upravo razdoblje primarnog i sekundarnog odgoja i obrazovanja predstavlja formativno vrijeme kada učenici donose odluke povezane s odabirom budućih zanimanja.  Ova mjera usmjerena je na sistematizaciju postojećih politika i praksi koje su dijelom fragmentirane i nisu harmonizirane između različitih dionika (npr. škola i HZZ), kao što nisu usuglašene između učitelja i nastavnika, odnosno razrednika i stručnih službi. Ministarstvo rada, mirovinskoga sustava, obitelji i socijalne politike osmislit će model pružanja usluga cjeloživotnoga profesionalnog usmjeravanja i razvoja karijere sa smjernicama za profesionalno i karijerno savjetovanje i usmjeravanje učenika. Razvoj modela predviđen je Nacionalnim planom za rad, zaštitu na radu i zapošljavanje za razdoblje od 2021. do 2027. godine, mjerom 3.7. Jačanje dostupnosti usluga cjeloživotnog profesionalnog usmjeravanja za odabir i razvoj karijere te obrazovnog programa sukladno potrebama tržišta rada.  Vezano uz razvijeni model, Ministarstvo znanosti i obrazovanja će, u suradnji s relevantnim dionicima, razviti i provesti program osposobljavanja učitelja, nastavnika i stručnih suradnika u profesionalnom savjetovanju i usmjeravanju te organizirati odgojno-obrazovni rad usmjeren na cjelovit i optimalan razvoj potencijala pojedinačnih učenika, kao i pojedinih skupina učenika, posebice učenika iz skupina u nepovoljnom položaju kao i učenika koji se nalaze u obrazovnim tranzicijama između osnovnoškolskog i srednjoškolskog sustava, odnosno na prijelazu iz srednje škole na fakultet ili onih koje izlaze na tržište rada. Razvijeni model i smjernice bit će korišteni i za provedbu aktivnosti profesionalnog usmjeravanja učenika i razvoja karijere i primijenjeni na razini ustanova u sustavu.  **Nositelj:** Ministarstvo znanosti i obrazovanja  **Sunositelji:** Agencija za odgoj i obrazovanje, Ministarstvo rada, mirovinskoga sustava, obitelji i socijalne politike, Agencija za mobilnost i programe Europske unije | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Osmišljen i implementiran model osposobljavanja i usavršavanja učitelja, nastavnika i stručnih suradnika za profesionalno usmjeravanje  Broj učitelja, nastavnika i stručnih suradnika koji su sudjelovali u stručnim usavršavanjima vezanim uz profesionalno usmjeravanje | 94.315,00 EUR | A767022 STRUČNO USAVRŠAVANJE ODGOJNO-OBRAZOVNIH DJELATNIKA U SUSTAVU OSNOVNOG I SREDNJEG ŠKOLSTVA (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA)  A818070 PROVEDBA EUROPASS I EUROGUIDANCE AKTIVNOSTI (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 2.9. Unaprijediti kvalitetu upravljanja odgojno-obrazovnim ustanovama** | | | |
| **Svrha provedbe mjere i doprinos provedbi posebnog cilja:** Program usavršavanja s ciljem profesionalizacije uloge ravnatelja pridonijet će podizanju razine kompetentnosti za radno mjesto ravnatelja, a treba se temeljiti na objektivnoj provjeri osposobljenosti prema kompetencijskim standardima. Provedbom programa naglasila bi se odgovornost ravnateljske funkcije, s posebnim naglaskom na odgovornosti vezane uz rukovođenje ustanovom, kvalitetu odgoja, učenja i poučavanja, oblikovanje vizije, praćenje i vrednovanje odgojno-obrazovnog procesa, učenička postignuća, upravljanje ljudskim potencijalom i suradnju s okružjem. U sklopu mjere planirano je osmišljavanje programa i njegova realizacija te reguliranje odgovarajućim pravnim propisima. Obveze i odgovornosti ravnatelja potrebno je definirati u skladu s iskustvima dobre prakse i promjenama u odgoju i obrazovanju koje se očekuju u budućnosti. Jasno utvrđena uloga ravnatelja omogućit će jasnije sagledavanje njegovih obveza i odgovornosti, racionalniju podjelu rada u odnosu na suradnike, izradu kompetencijskih standarda, pokretanje odgovarajućih obrazovnih programa za buduće ravnatelje, definiranje indikatora kvalitete te veću autonomiju ravnatelja. Kompetencijski standardi definiraju obvezujuća znanja, vještine i vrednote budućih ravnatelja, na kojima se temelji njihovo obrazovanje, osposobljavanje, (re)izbor, uvođenje u obavljanje poslova ravnatelja, usavršavanje i vrednovanje. Definiranjem opsega i granica područja na koja se odnosi standard sužava se prostor za manipulacije u izboru ravnatelja, što pridonosi profesionalizaciji uloge ravnatelja.  **Nositelj:** Ministarstvo znanosti i obrazovanja  **Sunositelji:** Agencija za odgoj i obrazovanje, Agencija za strukovno obrazovanje i obrazovanje odraslih | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj ravnatelja odgojno-obrazovnih ustanova koji su sudjelovali u aktivnostima stručnog usavršavanja | 65.180,00 EUR | A767022 STRUČNO USAVRŠAVANJE ODGOJNO-OBRAZOVNIH DJELATNIKA U SUSTAVU OSNOVNOG I SREDNJEG ŠKOLSTVA (3701 RAZVOJ ODGOJNO OBRAZOVNOG SUSTAVA)  A848010 STRUČNO- SAVJETODAVNA DJELATNOST (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **POSEBNI CILJ BROJ 3** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Osigurati višu razinu zapošljivosti osoba s kvalifikacijama strukovnog obrazovanja i osposobljavanja | OI.02.2.66 Stopa zaposlenosti osoba koje su nedavno završile strukovno obrazovanje i osposobljavanje (osobe od 20. do 34. god. koje su završile obrazovanje 1 – 3 godine prije referentne godine, ISCED 3 - 4) | 72,4% (Eurostat) | 75% (Eurostat) |

|  |  |  |  |
| --- | --- | --- | --- |
| **Mjera 3.1. Nastaviti provedbu kurikularne reforme u strukovnom obrazovanju usmjerene k uvođenju novih modularnih, ishodovno orijentiranih kurikulumskih dokumenata** | | | |
| **Svrha provedbe mjere i doprinos provedbi posebnog cilja:** U sklopu ove mjere, primjenom Metodologije izrade sektorskih kurikuluma, strukovnih kurikuluma i kurikuluma ustanova za strukovno obrazovanje dovršit će se izrada, pružiti podrška te započeti provedba novih modularnih, ishodovno orijentiranih kurikulumskih dokumenata koji odgovaraju na potrebe tržišta rada, temelje se na standardima zanimanja i kvalifikacija te prihvaćaju individualne potrebe polaznika, omogućuju stjecanje specifičnih stručnih znanja i vještina (sektorske vještine) i stjecanje transverzalnih i ključnih kompetencija potrebnih za nastavak obrazovanja, osobni razvoj i aktivni angažman u društvu. U kurikulumima pažnja će se posvetiti i zelenoj i digitalnoj tranziciji. Kako bi strukovni kurikulumi mogli odgovarati brzim i rastućim promjenama i zahtjevima radnih mjesta, razmotrit će se i mogućnost uvođenja mikrokvalifikacija u strukovnom obrazovanju, a posebice na razini 5 HKO-a.  **Nositelj:** Ministarstvo znanosti i obrazovanja  **Sunositelji:** Agencija za strukovno obrazovanje i obrazovanje odraslih | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj izrađenih sektorskih/strukovnih kurikuluma  Broj novoizrađenih strukovnih kurikuluma u provedbi  Broj ustanova strukovnog obrazovanja koje su prošle edukaciju za izradu kurikuluma ustanova | 1.638.179,00 EUR | K848038 OP UČINKOVITI LJUDSKI POTENCIJALI 2014. -2020., PRIORITET 3 (3701 RAZVOJ ODGOJNO OBRAZOVNOG SUSTAVA)  K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **Mjera 3.2. Podržati ustanove strukovnog obrazovanja i osposobljavanja u uvođenju novih kurikulumskih dokumenata, programskoj profilaciji i uvođenju obrazovnih sadržaja prilagođenih potrebama korisnika i gospodarstva** | | | |
| **Svrha provedbe mjere i doprinos provedbi posebnog cilja:** U sklopu ove mjere, a sukladno novome kurikulumskom pristupu, osigurat će se podrška jačanju autonomije i fleksibilnosti ustanova za strukovno obrazovanje radi osiguravanja kadrovskih i programskih uvjeta potrebnih za uspješnu provedbu novih kurikulumskih dokumenata koji odgovaraju na potrebe tržišta rada te osiguravaju veću horizontalnu i vertikalnu prohodnost polaznicima uz usvajanje ključnih i transverzalnih kompetencija i specifičnih stručnih vještina. Ustanove za strukovno obrazovanje, u suradnji s osnivačima i dionicima, izradit će kratkoročne i srednjoročne razvojne planove. Podrškom ustanovama obuhvatit će se i obrazovanje učenika s teškoćama u razvoju, i to uz razvoj i povećanje dostupnosti strukovnih programa koje karakterizira inkluzivnost za različite kategorije ranjivih skupina i onih kojima su obrazovne usluge teže dostupne. U sklopu mjere planira se ulaganje u uspostavu materijalnih preduvjeta u ustanovama potrebnih za provedbu novih kurikuluma i uvođenje dodatnih obrazovnih sadržaja (npr. izbornih i fakultativnih sadržaja usmjerenih prema jačanju razine čitalačke, matematičke, prirodoslovne i digitalne pismenosti učenika u strukovnom obrazovanju i sl.).  **Nositelj:** Ministarstvo znanosti i obrazovanja  **Sunositelji:** Agencija za strukovno obrazovanje i obrazovanje odraslih,Ministarstvo gospodarstva i održivog razvoja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj strukovnih škola koje su dobile podršku za programsku profilaciju ustanova | 2.521.733,00 EUR | K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 3.3. Osigurati ciljanu podršku već uspostavljenim regionalnim centrima kompetentnosti (RCK) u strukovnom obrazovanju i osposobljavanju** | | | |
| **Svrha provedbe mjere i doprinos provedbi posebnog cilja:** U sklopu ove mjere nastavit će se daljnje jačanje organizacijskih i operativnih kapaciteta već imenovanih RCK. Aktivnosti će pridonijeti jačanju stručnih kapaciteta djelatnika centara, umrežavanju centara s partnerskim ustanovama i gospodarskim subjektima lokalno i nacionalno, a posebice s ciljem pružanja podrške digitalne i zelene tranzicije gospodarstva. Predviđa se i razvoj i unaprjeđenje te provedba programa redovitoga strukovnog obrazovanja i programa obrazovanja odraslih. Također, razvijat će se mehanizmi povezivanja regionalnih centara kompetentnosti s europskom platformom centara izvrsnosti strukovnog obrazovanja i osposobljavanja.  **Nositelj:** Ministarstvo znanosti i obrazovanja  **Sunositelj:** Ministarstvo turizma i sporta | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj RCK s unaprjeđenim programima obrazovanja u svrhu podrške digitalne i zelene tranzicije gospodarstva  Broj RCK koji su umreženi s gospodarskim subjektima lokalno i nacionalno, kao i sa sličnim ustanovama na europskoj razini | 80.072.248,00 EUR | K818050 OP UČINKOVITI LJUDSKI POTENCIJALI 2014. -2020., PRIORITET 3 i 4 (3701 RAZVOJ ODGOJNO OBRAZOVNOG SUSTAVA)  K578051 OP KONKURENTNOST I KOHEZIJA 2014. -2020., PRIORITET 1, 9 i 10 (3801 ULAGANJE U ZNANSTVENO ISTRAŽIVAČKU DJELATNOST)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 3.4. Razviti i primijeniti sustav financijskih potpora učenicima, a vezano uz uključivanje u prioritetne strukovne kurikulume i nastaviti s provedbom financijskih potpora učenicima u suradnji s gospodarskim sektorom u turizmu** | | | |
| **Svrha provedbe mjere i doprinos provedbi posebnog cilja:** Povećati broj upisanih učenika u one četverogodišnje i trogodišnje strukovne programe koji su sektorski prioritetni (a ne suficitarni) te važni za gospodarski i regionalni razvoj i koji ulaze u kategoriju deficitarnih programa u kojima će povećani upis učenika omogućiti zamjenu i/ili nadopunu radne snage potrebne gospodarstvu. U sklopu ove mjere izradit će se prijedlog kriterija za odabir relevantnih i tržišno opravdanih kurikuluma za stjecanje strukovnih kvalifikacija na temelju koje će se provoditi godišnji postupci dodjele financijskih potpora kako bi se povećao broj učenika u strukovnim kurikulumima relevantnim za gospodarski i regionalni razvoj zemlje.  Također, u sklopu mjere nastavit će se provedba financijskih potpora učenicima u suradnji s gospodarskim sektorom u turizmu (i drugim sektorima sukladno članku 36.a Zakona o izmjenama i dopunama Zakona o strukovnom obrazovanju (NN 69/2022)) zbog potrebe većeg broja bolje obrazovanih i kvalificiranijih djelatnika u turizmu i ugostiteljstvu, mjera se provodi s ciljem porasta interesa mladih za razvoj karijere u turizmu i ugostiteljstvu, a time i broja učenika upisanih u ugostiteljsko-turistička trogodišnja i četverogodišnja zanimanja u skladu s potrebama tržišta rada. Strukovno obrazovanje podrazumijeva intenzivnu suradnju gospodarskog sektora i obrazovnog sustava, što se ovom mjerom postiže, budući da gospodarski turistički subjekti aktivno sudjeluju u dijelu financijskih potpora jer se u njihovim objektima provodi stručna praksa pod vodstvom mentora, što je dodatni motiv budućem poslodavcu za organiziranje kvalitetne stručne prakse učenicima. Uz navedeno mjera ima i dodanu vrijednost s obzirom da gospodarski subjekt/poslodavac zapošljava stipendista.  **Nositelj:** Ministarstvo gospodarstva i održivog razvoja  **Sunositelj:** Ministarstvo turizma i sporta (i druga nadležna tijela državne uprave) | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj učenika koji primaju financijske potpore | 6.229.344,00 EUR | A648087 POTICANJE KONKURENTNOSTI PODUZETNIŠTVA I OBRTA (3228 JAČANJE KONKURENTNOSTI MALOG I SREDNJEG PODUZETNIŠTVA)  A587014 JAČANJE TURISTIČKOG TRŽIŠTA I LJUDSKIH POTENCIJALA U TURIZMU (3208 POTICANJE RAZVOJA TURIZMA)  A580044 RAZVOJ SUSTAVA SREDNJOŠKOLSKOG ODGOJA I OBRAZOVANJA (3704 SREDNJOŠKOLSKO OBRAZOVANJE) | I |

|  |  |  |  |
| --- | --- | --- | --- |
| **Mjera 3.5. Podržati jačanje učenja temeljenog na radu** | | | |
| **Svrha provedbe mjere i doprinos provedbi posebnog cilja:** U sklopu ove mjere osigurat će se podrška jačanju učenja temeljena na radu u sva tri njegova oblika, ali s naglaskom na ono u svijetu rada (gospodarski subjekti) na mjestima gdje su zadovoljeni pedagoški i sigurnosni uvjeti s odgovarajuće osposobljenim i motiviranim mentorima kod poslodavca. Nužno je proširiti mrežu gospodarskih subjekata koji primaju učenike na učenje temeljeno na radu u skladu s predviđenim jačanjem udjela učenja temeljenog na radu u svim novim strukovnim kurikulumima. Podrška će ići u smjeru osiguravanja mehanizama potpore polaznicima strukovnog obrazovanja i/ili poslodavcima i mentorima kod poslodavaca. Također, u svrhu transparentnosti i dostupnosti informacija razvit će se jedinstveni registar mjesta za UTR kod poslodavaca. Mjere potpore poslodavcima obuhvatit će i aktivnosti usmjeravanja i metodološke podrške vezano uz poučavanje učenika (kurikulumi, metode, tehnike), kao i razvoj metodičkih materijala i drugih vidova materijalne potpore potrebnih kako bi se uspostavili odgovarajući uvjeti za realizaciju kurikuluma u dijelu provedbe uz učenje temeljeno na radu, kao i razvoj i uvođenje mehanizama osiguravanja kvalitete učenja temeljenog na radu kod poslodavaca.  **Nositelj:** Ministarstvo znanosti i obrazovanja  **Sunositelji:** Agencija za strukovno obrazovanje i obrazovanje odraslih, Ministarstvo gospodarstva i održivog razvoja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj gospodarskih subjekata koji primaju učenike na učenje temeljeno na radu | 12.781.382,00 EUR | K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA)  A817079 OPERATIVNI PROGRAM UČINKOVITI LJUDSKI POTENCIJALI (3228 JAČANJE KONKURENTNOSTI MALOG I SREDNJEG PODUZETNIŠTVA)  A648087 POTICANJE KONKURENTNOSTI PODUZETNIŠTVA I OBRTA (3228 JAČANJE KONKURENTNOSTI MALOG I SREDNJEG PODUZETNIŠTVA) | I |

|  |  |  |  |
| --- | --- | --- | --- |
| **Mjera 3.6. Nastaviti provedbu stručnog usavršavanja nastavnika i mentora kod poslodavaca primjenom izrađenoga modela stručnog usavršavanja te pilotiranje modela kombiniranoga rada kvalitetnih stručnjaka u obrazovnoj ustanovi i u gospodarskim subjektima** | | | |
| **Svrha provedbe mjere i doprinos provedbi posebnog cilja:** Provedbom ove mjere osigurat će se daljnja podrška kontinuiranome stručnom usavršavanju nastavnika strukovnih predmeta kako bi mogli primjereno odgovoriti na visoku razinu pedagoških, tehničkih i drugih izazova u pružanju visokokvalitetnoga strukovnog obrazovanja i osposobljavanja. Jačat će se kapaciteti nastavnika i mentora kod poslodavaca uz ponudu visokokvalitetnoga stručnog usavršavanja, a primjenom uvedenoga novog modela stručnog usavršavanja ASOO-a. Model će prolaziti cikluse evaluacije i unaprjeđivanja. Kontinuirano će se ispitivati potrebe za stručnim usavršavanjima te prilagođavati ponuda. Stručnim usavršavanjima jačat će se stručne i pedagoške kompetencije nastavnika, a za mentore kod poslodavaca nužno je razviti fleksibilan model razvoja i jačanja njihovih pedagoških kompetencija. Također, kako bi se odgovorilo na sve veću potrebu za visokokvalitetnim stručnjacima koji poučavaju u ustanovama za strukovno obrazovanje, pristupit će se razvoju modela u kojemu će se osigurati pretpostavke za povremeni rad stručnjaka iz svijeta rada u ustanovama za strukovno obrazovanje. Pri tome će se istražiti svi modeli za održivost ovakvoga pristupa te osiguravanje i privlačnost ovakve opcije za stručnjake iz svijeta rada, ali i stjecanja pedagoških kompetencija stručnjaka.  **Nositelj:** Ministarstvo znanosti i obrazovanja  **Sunositelji:** Agencija za strukovno obrazovanje i obrazovanje odraslih, Ministarstvo gospodarstva i održivog razvoja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj odgojno-obrazovnih radnika strukovnih predmeta obuhvaćenih programima stručnih usavršavanja  Broj mentora kod poslodavaca obuhvaćenih programima stručnih usavršavanja | 1.886.385,00 EUR | K848038 OP UČINKOVITI LJUDSKI POTENCIJALI 2014. -2020., PRIORITET 3 (3701 RAZVOJ ODGOJNO OBRAZOVNOG SUSTAVA)  K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA)  A817079 OPERATIVNI PROGRAM UČINKOVITI LJUDSKI POTENCIJALI (3228 JAČANJE KONKURENTNOSTI MALOG I SREDNJEG PODUZETNIŠTVA) | I |

|  |  |  |  |
| --- | --- | --- | --- |
| **Mjera 3.7. Podizati vidljivost i privlačnost strukovnog obrazovanja i osposobljavanja** | | | |
| **Svrha provedbe mjere i doprinos provedbi posebnog cilja:** Ovom mjerom provodit će se nacionalne i regionalne aktivnosti prilagođene različitim ciljanim skupina radi podizanja vidljivosti i privlačnosti strukovnog obrazovanja i osposobljavanja te promocija atraktivnog i inovativnoga SOO-a, kao i važnosti strukovnih vještina za razvoj gospodarstva i modernog društva. Održat će se promotivni događaji (npr. nacionalna natjecanja učenika strukovnih škola prema WorldSkills modelu, sajmovi poslova itd.) i drugi oblici promocije kojima se promiče važnost strukovnog obrazovanja i osposobljavanja, sve u suradnji s dionicima SOO-a.  **Nositelj:** Ministarstvo znanosti i obrazovanja  **Sunositelji:** Agencija za strukovno obrazovanje i obrazovanje odraslih, Ministarstvo gospodarstva i održivog razvoja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj organiziranih nacionalnih/ regionalnih natjecanja učenika strukovnih škola  Broj provedenih medijskih kampanja | 1.541.209,00 EUR | K848038 OP UČINKOVITI LJUDSKI POTENCIJALI 2014. -2020., PRIORITET 3 (3701 RAZVOJ ODGOJNO OBRAZOVNOG SUSTAVA)  K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA)  A817079 OPERATIVNI PROGRAM UČINKOVITI LJUDSKI POTENCIJALI (3228 JAČANJE KONKURENTNOSTI MALOG I SREDNJEG PODUZETNIŠTVA) | I |

|  |  |  |  |
| --- | --- | --- | --- |
| **Mjera 3.8. Podržati daljnju internacionalizaciju strukovnog obrazovanja** | | | |
| **Svrha provedbe mjere i doprinos provedbi posebnog cilja:** Ovom mjerom poticat će se povećanje međunarodne mobilnosti učenika i nastavnika i transnacionalne suradnje strukovnih škola, posebice programom Erasmus+. Učenici će uz mobilnosti i transnacionalne projekte jačati jezične, digitalne i ostale vještine i imati mogućnost ostvarivanja stručne prakse u inozemstvu, a nastavnici će unaprjeđivati vještine poučavanja. Transnacionalnim projektima strukovne škole radit će na modernizaciji i inovativnosti. Ovom mjerom također će se poticati i transnacionalni projekti strukovnih škola koji utječu na modernizaciju strukovnih škola i jačanje inovativnosti. Također, ovom mjerom ojačat će se njegov položaj i vidljivost u sklopu razvoja europskog prostora obrazovanja te će se sukladno tome razviti strategija internacionalizacije SOO-a. Na europskoj razini posebice se naglašava značaj sudjelovanja u međunarodnim i nacionalnim natjecanjima mladih u strukovnim vještinama kojima se promiče inovativnost SOO-a te podiže njegova vidljivost. Stoga će se uz sudjelovanje hrvatskih timova na EuroSkills i WorldSkills natjecanjima pridonositi promociji hrvatskoga sustava SOO-a.  **Nositelj:** Agencija za mobilnost i programe Europske unije  **Sunositelji:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj učenika u strukovnom obrazovanju i osposobljavanju obuhvaćenih aktivnostima mobilnosti  Broj odgojno-obrazovnih radnika u strukovnom obrazovanju i osposobljavanju obuhvaćenih aktivnostima mobilnosti | 26.960.656,00 EUR | A818044 ERASMUS PLUS – PROJEKTI ZA KORISNIKE OBRAZOVANJE OD 2014. DO 2020. (3701 RAZVOJ ODGOJNO OBRAZOVNOG SUSTAVA)  A818045 ERASMUS PLUS – PROJEKTI ZA KORISNIKE MLADI OD 2014. DO 2020. (3701 RAZVOJ ODGOJNO OBRAZOVNOG SUSTAVA)  A818064 ERASMUS - PROJEKTI ZA KORISNIKE OBRAZOVANJE OD 2021. DO 2027. (3701 RAZVOJ ODGOJNO OBRAZOVNOG SUSTAVA)  A818065 ERASMUS - PROJEKTI ZA KORISNIKE MLADI OD 2021. DO 2027. (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 3.9. Uspostaviti koherentni sustav osiguravanja kvalitete u strukovnom obrazovanju uz utvrđivanje indikatora kvalitete, razvoj novih alata i mehanizama te unaprjeđenje procesa samovrednovanja i njegovo povezivanje s vanjskim vrednovanjem** | | | |
| **Svrha provedbe mjere i doprinos provedbi posebnog cilja:** Provedbom aktivnosti pod ovom mjerom pristupit će se uspostavi koherentnoga nacionalnog sustava osiguravanja kvalitete strukovnog obrazovanja i osposobljavanja, usklađeno s EQAVET-om, a na temelju kojega će se - uspostavom Hrvatskog okvira osiguravanja kvalitete u SOO-u, definiranjem pokazatelja kvalitete te unaprjeđenjem procesa samovrednovanja i njegovim povezivanjem s vanjskim vrednovanjem - snažno potaknuti kultura kvalitete u cijelom sustavu strukovnog obrazovanja i osposobljavanja. Ovakav unaprijeđeni sustav osiguravanja kvalitete uključivat će strateške i operativne smjernice, skupove alata te ciljanu podršku ustanovama za SOO. U strateškim smjernicama uspostavit će se Hrvatski okvir osiguravanja kvalitete u SOO-u te s njime povezani indikatori kvalitete, a na temelju preporuka iz analize (ASOO Erasmus+ projekt) postojećih aktivnosti osiguravanja kvalitete te europskih smjernica. Nadalje, razvit će se i uvesti vanjsko vrednovanje ustanova SOO-a te će se povezati s unaprijeđenim postupcima samovrednovanja ustanova SOO-a. Strateške smjernice jedinstvenoga sustava osiguravanja kvalitete strukovnog obrazovanja i osposobljavanja vodit će računa o osiguravanju kvalitete razvoja strukovnih kvalifikacija (uz primjenu instrumenata HKO-a), zatim sustava osiguravanja kvalitete procesa učenja i poučavanja (podrška samovrednovanju i uvođenje vanjskog vrednovanja strukovnih škola, stručno-pedagoški nadzor, inspekcijski nadzor) te osiguravanja kvalitete vrednovanja postignutih ishoda učenja. Razvit će se operativne smjernice te alati za praćenje učenika strukovnih škola nakon završetka obrazovanja na razini škole i sustava, zbog identificiranja relevantnosti obrazovanja/osposobljavanja za procese prijelaza na zaposlenje, daljnje obrazovanje i daljnju profesionalnu karijeru u prvim godinama nakon završetka školovanja te zbog dobivanja povratne informacije o podudarnosti gospodarstva i obrazovnoga sustava: podudarnosti kompetencija usvojenih u obrazovnom procesu te znanja i vještina potrebnih za rad i razvoj gospodarskih aktivnosti. Razvit će se mehanizmi i alati za bolje predviđanje i usklađivanje strukovnih vještina s potrebama tržišta rada, smjernice za korištenje tih podataka za unaprjeđivanje ponude SOO-a i izradu strategija razvoja vještina prema sektorima. Kako bi se ovo postiglo, bit će nužno osigurati suradnju širokoga kruga dionika, stručnjaka i institucija te omogućiti povezivanje postojećih baza podataka, kao i razviti jasne smjernice za tumačenje dobivenih rezultata.  **Nositelj:** Ministarstvo znanosti i obrazovanja  **Sunositelj:** Agencija za strukovno obrazovanje i obrazovanje odraslih | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj ustanova u strukovnom obrazovanju i osposobljavanju koje primjenjuju instrument praćenja učenika  Broj ustanova u strukovnom obrazovanju i osposobljavanju koje sudjeluju u vanjskom vrednovanju | 1.010.315,00 EUR | K848038 OP UČINKOVITI LJUDSKI POTENCIJALI 2014. -2020., PRIORITET 3 (3701 RAZVOJ ODGOJNO OBRAZOVNOG SUSTAVA)  K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **POSEBNI CILJ BROJ 4** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Povećati udio odraslog stanovništva u procesima cjeloživotnog učenja | OI.02.2.43 Stopa sudjelovanja u obrazovanju i osposobljavanju (posljednja četiri tjedna) prema spolu, dobi i razini obrazovanja | 3,2% (Eurostat) | 5,5% (Eurostat) |
|  | **POČETNA VRIJEDNOST POKAZATELJA ISHODA 2019.** |  |
| OI.02.2.67 Postotak stanovništva u dobi od 16. do 74. godine koji imaju najmanje osnovne digitalne vještine | 53,35% (Eurostat) | 73% (Eurostat) |
|  | **POČETNA VRIJEDNOST POKAZATELJA ISHODA 2016.** |  |
| OI.02.2.35 Sudjelovanje u obrazovanju i osposobljavanju po spolu i dobi (posljednjih 12 mjeseci) (dobna skupina od 25. do 64. godine) | 31,8% (Eurostat) | 45% (Eurostat) |

|  |  |  |  |
| --- | --- | --- | --- |
| **Mjera 4.1. Razviti programe obrazovanja odraslih te razviti i provoditi programe vrednovanja neformalno i informalno stečenih ishoda učenja za unaprjeđenje vještina i kompetencija odraslih osoba** | | | |
| **Svrha provedbe mjere i doprinos provedbi posebnog cilja:** Zbog još uvijek nedovoljne usklađenosti obrazovne ponude i potražnje, postoji velika razlika u kvaliteti ponude programa za obrazovanje odraslih i u dostupnosti programa obrazovanja u pojedinim sektorima. Cilj je izrada suvremenih programa obrazovanja odraslih u skladu s Hrvatskim kvalifikacijskim okvirom, temeljenih na stvarnim potrebama gospodarstva, osobnom i društvenom razvoju, socijalnoj uključivosti te ukidanju svih oblika diskriminacije. Ovom mjerom planirana je i uspostava sustava priznavanja i vrednovanja prethodnog učenja te provedba programa vrednovanja s ciljem omogućavanja priznavanja i vrednovanja stečenih znanja i vještina koje posjeduju odrasle osobe.  **Nositelj:** Ministarstvo znanosti i obrazovanja  **Sunositelj:** Agencija za strukovno obrazovanje i obrazovanje odraslih | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj odobrenih programa obrazovanja odraslih izrađenih uz primjenu HKO-a  Broj ustanova za obrazovanje odraslih koje provode programe vrednovanja | 398.489,00 EUR | A848020 RAZVOJ SUSTAVA OBRAZOVANJA ODRASLIH (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **Mjera 4.2. Nastaviti razvoj sustava osiguravanja kvalitete u obrazovanju odraslih** | | | |
| **Svrha provedbe mjere i doprinos provedbi posebnog cilja:** Daljnja izgradnja sustava osiguravanja kvalitete u obrazovanju odraslih koja će se sastojati od samovrednovanja i vanjskog vrednovanja ustanova za obrazovanje odraslih s ciljem unaprjeđenja kvalitete obrazovne ponude za odrasle te time povećanja stope sudjelovanja odraslih osoba u Republici Hrvatskoj u obrazovanju i osposobljavanju. Provodit će se i kontinuirano osnaživanje kapaciteta sustava obrazovanja odraslih za izgradnju i provedbu sustava osiguravanja kvalitete i jačanje kapaciteta vanjskih vrednovatelja te financiranje neovisne provedbe procesa vanjskog vrednovanja u ustanovama za obrazovanje odraslih. U sklopu ove mjere nastavlja se provedba OECD-ova istraživanja Program za međunarodnu procjenu kompetencija odraslih (PIAAC, 2018. - 2024. godine) u koji je uključena Republika Hrvatska. Ministarstvo znanosti i obrazovanja imenovalo je Agenciju za strukovno obrazovanje i obrazovanje odraslih nacionalnim tijelom odgovornim za provedbu istraživanja PIAAC u Republici Hrvatskoj. U sklopu programa PIAAC provodi se „Istraživanje vještina u odrasloj dobi“, najveća i najinovativnija procjena velikoga opsega u području razumijevanja razvoja vještina odraslih na međunarodnoj razini s ciljem prikupljanja podataka o svim vještinama prisutnim u suvremenom društvu među radno sposobnim stanovništvom, odnosno stanovništvom u dobi od 16 do 65 godina. Sudjelovanje u istraživanju od strateške je važnosti za jačanje kvalitete obrazovanja u Hrvatskoj. Rezultati istraživanja omogućit će različitim dionicima u društvu i obrazovanju temelj za planiranje i donošenje odluka o ključnim pitanjima u obrazovanju.  **Nositelj:** Ministarstvo znanosti i obrazovanja  **Sunositelji:** Agencija za strukovno obrazovanje i obrazovanje odraslih | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj ustanova u sustavu obrazovanja odraslih koje su uključene u procese samovrednovanja i vanjskog vrednovanja | 1.312.220,00 EUR | A848020 RAZVOJ SUSTAVA OBRAZOVANJA ODRASLIH (3701 RAZVOJ ODGOJNO OBRAZOVNOG SUSTAVA)  K848038 OP UČINKOVITI LJUDSKI POTENCIJALI 2014. -2020., PRIORITET 3 (3701 RAZVOJ ODGOJNO OBRAZOVNOG SUSTAVA)  K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 4.3. Jačati kapacitete andragoških djelatnika u sustavu obrazovanja odraslih** | | | |
| **Svrha provedbe mjere i doprinos provedbi posebnog cilja:** Jačanje kapaciteta osoba zaposlenih u sustavu obrazovanja odraslih, s ciljem njihova kvalitetnijeg i učinkovitijeg rada s polaznicima. Dinamične promjene u društvu i obrazovanju zahtijevaju kontinuirano usavršavanje andragoških djelatnika, što podrazumijeva i kontinuirani razvoj suvremenih didaktičko-metodičkih postupaka, posebice u području uporabe digitalne tehnologije u nastavi (virtualna nastava, korištenje i izrada digitalnih obrazovnih sadržaja). To se posebice odnosi na stjecanje odgovarajućih generičkih i specifičnih andragoških te didaktičkih, predmetno stručnih i metodičkih kompetencija andragoških djelatnika za poučavanje temeljnih vještina u obrazovanju odraslih te na stjecanje kompetencija za uključive metode poučavanja za rad sa skupinama u nepovoljnom položaju. Navedeno će omogućiti lakše uključivanje, kvalitetnije i učinkovitije sudjelovanje i zadržavanje odraslih polaznika koji se uključuju u različite programe obrazovanja odraslih.  **Nositelj:** Ministarstvo znanosti i obrazovanja  **Sunositelj:** Agencija za strukovno obrazovanje i obrazovanje odraslih | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj andragoških djelatnika uključenih u programe stručnog usavršavanja | 666.653,00 EUR | K848038 OP UČINKOVITI LJUDSKI POTENCIJALI 2014. -2020., PRIORITET 3 (3701 RAZVOJ ODGOJNO OBRAZOVNOG SUSTAVA)  K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **Mjera 4.4. Implementirati alate za samoprocjenu i procjenu vještina i aktivnosti profesionalnog usmjeravanja odraslih osoba** | | | |
| **Svrha provedbe mjere i doprinos provedbi posebnog cilja:** Provedbom ove mjere planirano je jačanje sustava profesionalnog usmjeravanja, savjetovanja i informiranja u sustavu obrazovanja koji će svim odraslim osobama te odraslim osobama u nepovoljnom položaju osigurati upoznavanje s različitim mogućnostima profesionalnog razvoja, ostvarenje vlastitih profesionalnih potencijala, uspješnu tranziciju na tržište rada te prevenciju socijalne isključenosti.  Unaprjeđenje postojećih i razvoj novih alata za informiranje o sadašnjim i budućim potrebama tržišta rada u nadležnosti je Ministarstva rada, mirovinskoga sustava, obitelji i socijalne politike sukladno mjeri 3.2. Utvrđivanje vještina i potencijala radne snage u cilju cjeloživotnoga profesionalnog usmjeravanja i razvoja karijere Nacionalnog plana za rad, zaštitu na radu i zapošljavanje za razdoblje od 2021. do 2027. godine. Vezano uz razvijene alate za informiranje, Ministarstvo znanosti i obrazovanja će, u sklopu ove mjere povećati informiranost o sadašnjim i budućim potrebama tržišta rada, ključnim zanimanjima te potrebnim znanjima i vještinama u sektorima definiranim HKO-om te povećati učestalost samousmjeravanja za sve ciljne skupine primjenom alata za informiranje korisnika te alata za procjenu i samoprocjenu, čime će se osigurati veća pristupačnost i korištenje alata, uspješnije donošenje profesionalnih odluka te integracija na tržište rada. Pridonijet će jačanju ustanova za obrazovanje odraslih kao centara za podršku i usmjeravanje s ciljem lakšeg pristupa i sinergijskog djelovanja različitih institucija.  **Nositelj:** Ministarstvo znanosti i obrazovanja  **Sunositelj:** Agencija za strukovno obrazovanje i obrazovanje odraslih | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj korisnika usluga sustava profesionalnog usmjeravanja, savjetovanja i informiranja | 2.654,00 EUR | A580014 RAZVOJ SUSTAVA OBRAZOVANJA ODRASLIH (3704 SREDNJOŠKOLSKO OBRAZOVANJE) (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 4.5. Promovirati cjeloživotno učenje i niz aktivnosti usmjerenih na opću populaciju u cilju podizanja svijesti o važnosti cjeloživotnog učenja** | | | |
| **Svrha provedbe mjere i doprinos provedbi posebnog cilja:** Odgovoriti na problem nedovoljnog uključivanja građana RH u cjeloživotno učenje podizanjem svijesti o važnosti cjeloživotnog učenja, promocijom različitih mogućnosti za cjeloživotno učenje te povećati uključenost odraslih u procese cjeloživotnog učenja kako bi se jačala njihova konkurentnost na tržištu rada i ojačali kapaciteti pojedinca za aktivno djelovanje u društvu te u konačnici osigurala jednaka dostupnost učenja i obrazovanja za sve skupine društva u svim dijelovima RH. Zbog niskog sudjelovanja skupina u nepovoljnom položaju u obrazovanju (niskokvalificirano, starije, ruralno i dugotrajno nezaposlenim stanovništvo, kao i Romi i osobe s invaliditetom), promotivne aktivnosti će biti posebne usmjerene prema navedenim skupinama.  U kontekstu cjeloživotnog učenja, a s ciljem promocije i podizanja kvalitete znanja i vještina na razini majstorskih zvanja, a u skladu s potrebama tržišta rada te potrebama zelene i digitalne tranzicije, ulagat će se u Majstorsku školu. Navedenim ulaganjem osigurat će se koherentan i koordiniran pristup ulaganjima u sustav strukovnog obrazovanja i osposobljavanja, uključujući i cjeloživotno učenje. Djelovanje Majstorske škole koordinirat će Hrvatska obrtnička komora, koja je osnivač škole, u suradnji s relevantnim dionicima iz područja gospodarstva, tržišta rada i obrazovanja.  **Nositelj:** Ministarstvo znanosti i obrazovanja  **Sunositelj**: Agencija za strukovno obrazovanje i obrazovanje odraslih, Hrvatska obrtnička komora | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj održanih promotivnih događaja  Broj izrađenih programa u Majstorskoj školi | 10.091.249,00 EUR | K848038 OP UČINKOVITI LJUDSKI POTENCIJALI 2014. -2020., PRIORITET 3 (3701 RAZVOJ ODGOJNO OBRAZOVNOG SUSTAVA)  K848050 OP UČINKOVITI LJUDSKI POTENCIJALI 2021.-2027., PRIORITET 3 (ASOO) (3701 RAZVOJ ODGOJNO OBRAZOVNOG SUSTAVA)  T877004 OPERATIVNI PROGRAM ESF+ 2021.-2027. (MROSP-HOK) (4003 PODIZANJE KVALITETE I DOSTUPNOSTI SOCIJALNE SKRBI)  K758062 INTEGRIRANI TERITORIJALNI PROGRAM 2021.-2027. (MRRFEU-HOK) (2901 REGIONALNA KONKURENTNOST I URBANI RAZVOJ) | I |

|  |  |  |  |
| --- | --- | --- | --- |
| **Mjera 4.6. Osigurati financijske poticaje korisnicima za uključivanje u prioritetne programe osposobljavanja i usavršavanja u području stjecanja temeljnih vještina** | | | |
| **Svrha provedbe mjere i doprinos provedbi posebnog cilja:** Omogućiti odraslim polaznicima besplatno ili sufinancirano obrazovanje i učenje za stjecanje temeljnih vještina kako bi se niskokvalificiranim nezaposlenim i zaposlenim osobama pružila mogućnost poboljšanja digitalnih, matematičkih i čitalačkih vještina, odnosno podizanja razine informatičke, čitalačke i matematičke pismenosti u cilju nastavka školovanja i/ili podizanja razine konkurentnosti na tržištu rada te zelenih vještina. Ovakav oblik financiranja omogućit će veću uključenost odraslih polaznika u učenje i obrazovanje te kvalitetniju i bržu prilagodbu odraslih osoba s ciljem lakše prilagodbe na promjenjive okolnosti na tržištu rada i u društvu.  **Nositelj:** Hrvatski zavod za zapošljavanje | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj korisnika financijskih poticaja za uključivanje u programe stjecanja temeljnih vještina | 398.168,00 EUR | T689039 OP EUROPSKI SOCIJALNI FOND (ESF+) 2021-2027 (3301 AKTIVNA POLITIKA TRŽIŠTA RADA) | I |

|  |  |  |  |
| --- | --- | --- | --- |
| **Mjera 4.7. Povećati razinu internacionalizacije obrazovanja odraslih** | | | |
| **Svrha provedbe mjere i doprinos provedbi posebnog cilja:** U sklopu ove mjere poticat će se internacionalizacija u području obrazovanja odraslih i povećanje međunarodne mobilnosti odraslih polaznika s manje mogućnosti te nastavnika, kao i transnacionalne suradnje ustanova za obrazovanje odraslih, posebice programom Erasmus+. Odrasli polaznici s manje mogućnosti i nastavnici će uz mobilnosti i transnacionalne projekte razvijati različite vještine i kompetencije, a uz transnacionalne projekte ustanove za obrazovanje odraslih radit će na modernizaciji i inovativnosti. Ove će aktivnosti utjecati na podizanje kvalitete sustava obrazovanja odraslih te biti jedan od alata za uključivanje u Europski obrazovni prostor.  **Nositelj:** Agencija za mobilnost i programe Europske unije  **Sunositelj**: Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj odraslih polaznika u sustavu obrazovanja odraslih obuhvaćenih aktivnostima mobilnosti  Broj andragoških djelatnika u sustavu obrazovanja odraslih obuhvaćenih aktivnostima mobilnosti | 3.099.179,00 EUR | A818044 ERASMUS PLUS – PROJEKTI ZA KORISNIKE OBRAZOVANJE OD 2014. DO 2020. (3701 RAZVOJ ODGOJNO OBRAZOVNOG SUSTAVA)  A818045 ERASMUS PLUS – PROJEKTI ZA KORISNIKE MLADI OD 2014. DO 2020. (3701 RAZVOJ ODGOJNO OBRAZOVNOG SUSTAVA)  A818064 ERASMUS - PROJEKTI ZA KORISNIKE OBRAZOVANJE OD 2021. DO 2027. (3701 RAZVOJ ODGOJNO OBRAZOVNOG SUSTAVA)  A818065 ERASMUS - PROJEKTI ZA KORISNIKE MLADI OD 2021. DO 2027. (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **POSEBNI CILJ BROJ 5** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Povećati završnost u visokom obrazovanju | OI.02.2.68 Stjecanje tercijarnog obrazovanja (u dobi od 25 do 34 godine) | 36,6% (Eurostat) | 45% (Eurostat) |

|  |  |  |  |
| --- | --- | --- | --- |
| **Mjera 5.1. Unaprijediti informacijsko-komunikacijsku infrastrukturu u sustavu visokog obrazovanja uz izradu središnjeg sustava evidencija u visokom obrazovanju** | | | |
| **Svrha provedbe mjere i doprinos provedbi posebnog cilja:** Ovom mjerom omogućit će se sustavno praćenje razvojnih politika temeljenih na evidencijama te uključivanje u europske inicijative na području digitalizacije i digitalne transformacije. Donošenjem nadležnih propisa uspostavit će se pravni okvir za izradu informacijskog sustava Središnje evidencije visokog obrazovanja Republike Hrvatske (Središnja evidencija), čime će se stvoriti uvjeti za prikupljanje i obradu podataka potrebnih za učinkovito upravljanje i financiranje visokih učilišta te posljedično podloga za izradu analiza stanja u sustavu visokog obrazovanja, kao i za donošenje strateških odluka i javnih politika. Analiza podataka iz Središnje evidencije bit će podloga za unaprjeđenje i učinkovito planiranje u sustavu visokog obrazovanja na svim razinama odlučivanja. U sklopu Središnje evidencije u sustavu visokog obrazovanja uspostavit će se i digitalna evidencija izdanih isprava o završetku studija te stečenih akademskih i stručnih naziva i akademskih stupnjeva (Registar diploma), koja predstavlja ključni element u razvoju sustava za praćenje osoba s kvalifikacijama na nacionalnoj i europskoj razini. Mjera će, uz osiguravanje relevantnosti podataka iz Središnje evidencije, uz povezivanje baza podataka drugih tijela državne uprave koja vode evidencije u području rada i zapošljavanja, omogućiti podatkovnu podlogu za provedbu istraživanja i analiza o ishodima i kretanju na tržištu rada osoba s kvalifikacijama u visokom obrazovanju te će omogućiti povezivanje podataka iz visokog obrazovanja na nacionalnoj i europskoj razini.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Uspostavljen informacijski sustav Središnje evidencije visokog obrazovanja Republike Hrvatske | 1.128.143,00 EUR | PODKOMPONENTA C3.2. R1.1 NPOO | I |

|  |  |  |  |
| --- | --- | --- | --- |
| **Mjera 5.2. Unaprijediti interni i vanjski sustav osiguravanja kvalitete visokog obrazovanja** | | | |
| **Svrha provedbe mjere i doprinos provedbi posebnog cilja:** U sklopu ove mjere unaprjeđivat će se kvaliteta visokog obrazovanja provedbom aktivnosti vanjskog osiguravanja kvalitete visokih učilišta, prema prihvaćenim politikama država obuhvaćenih Europskim prostorom visokog obrazovanja (European Higher Education Area – EHEA, Rimsko ministarsko priopćenje, 2020.), pridonositi ispunjavanju ciljeva/podciljeva Programa Ujedinjenih naroda o održivom razvoju do 2030. godine (posebice cilja 4.) te realizaciji Nacionalnog plana oporavka i otpornosti 2021. - 2026., ciljeva C3.1. R2, C3.2. R1 i R2 te C3.2. R1-12.  Provođenje postupaka vanjskog osiguravanja kvalitete u visokom obrazovanju i znanosti u nadležnosti je Agencije za znanost i visoko obrazovanje (AZVO). U suradnji s visokim učilištima uspostavljena je Nacionalna mreža jedinica za osiguravanje kvalitete visokih učilišta (CroQAnet) i sustavno se potiče razvoj kulture samovrednovanja visokih učilišta. Daljnje unaprjeđenje vanjskog i unutarnjeg sustava osiguravanja kvalitete izravno će utjecati na povećanje relevantnosti visokog obrazovanja i njegova utjecaja na razvoj gospodarstva i društva u cjelini, osobito u odnosu na usklađenje studijskih programa s potrebama tržišta rada, povećanje učinkovitosti i kvalitete upravljanja visokim učilištima, izgradnju sustava koji će biti otporan na krize, razvoj socijalne dimenzije i društvenog angažmana u visokom obrazovanju, razvoj kulture samovrednovanja i inovativnosti, osnaživanje ljudskih i materijalnih resursa dostupnih svim studenima, poticanje istraživačke izvrsnosti, jačanje inovacijskog kapaciteta i snažniju internacionalizaciju te će omogućiti učinkovitije provođenje javnih politika i strateški usmjerenog financiranja visokog obrazovanja na temelju relevantnih podataka, pokazatelja i analiza.  **Nositelj:** Agencija za znanost i visoko obrazovanje  **Sunositelj**: Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj pozitivno vrednovanih visokih učilišta | 1.710.834,00 EUR | K867008 OP UČINKOVITI LJUDSKI POTENCIJALI 2014. - 2020. - PRIORITET 3 (3705 VISOKO OBRAZOVANJE)  K867020 OP UČINKOVITI LJUDSKI POTENCIJALI 2021.-2027., PRIORITET 2 - OSIGURAVANJE KVALITETE U VISOKOM OBRAZOVANJU (AZVO) (3705 VISOKO OBRAZOVANJE) | I |

|  |  |  |  |
| --- | --- | --- | --- |
| **Mjera 5.3. Modernizirati studijske programe i povećati njihovu relevantnost za tržište rada i društvo** | | | |
| **Svrha provedbe mjere i doprinos provedbi posebnog cilja:** U sklopu ove mjere provodit će se aktivnosti kojima će se nastojati uskladiti visoko obrazovanje s potrebama gospodarstva i društva te poticati cjeloživotno učenje, odnosno nastavit će se unaprjeđivati kvaliteta, relevantnost i dostupnost visokog obrazovanja za različite skupine polaznika. U smislu kvalitete i relevantnosti nastavit će se razvoj i provedba Hrvatskoga kvalifikacijskog okvira (HKO-a) u visokom obrazovanju, kao ključnog alata za razvoj i unaprjeđenje studijskih programa te njihovo povezivanje s potrebama tržišta rada. Visoka učilišta nastavit će se poticati na izradu i unaprjeđenje studijskih programa u skladu s načelima HKO-a, a u cilju povećanja zapošljivosti poticat će se i na izradu programa cjeloživotnog učenja u skladu s načelima HKO-a, kojima bi se stjecale mikrokvalifikacije. Također, budući da važan faktor u osiguravanju zapošljivosti studenata predstavlja iskustvo stjecanja praktičnih vještina uz rad, nastavit će se poticanje razvoja stručne prakse u visokom obrazovanju. U svrhu unaprjeđenja dostupnosti visokog obrazovanja poticat će se daljnji razvoj socijalne dimenzije visokog obrazovanja provedbom ciljeva „Nacionalnog plana za unaprjeđenje socijalne dimenzije visokog obrazovanja u Republici Hrvatskoj“ te će se unaprijediti sustavi priznavanja prethodnog učenja na visokim učilištima te omogućavanje personalizacije visokog obrazovanja. I dalje će se provoditi mjere vezane uz praćenje zapošljivosti osoba s kvalifikacijama te unaprjeđenja profesionalnog usmjeravanja na visokim učilištima.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj studijskih programa usklađenih s HKO-om  Broj programa cjeloživotnog učenja usklađenih s HKO-om | 1.261.056,00 EUR | A767043 RAZVOJ VISOKOG OBRAZOVANJA (3705 VISOKO OBRAZOVANJE)  K818050 OP UČINKOVITI LJUDSKI POTENCIJALI 2014. - 2020. - PRIORITET 3 (3701 RAZVOJ ODGOJNO OBRAZOVNOG SUSTAVA)  K679106 OP UČINKOVITI LJUDSKI POTENCIJALI 2014. - 2020. - PRIORITET 3 (3705 VISOKO OBRAZOVANJE)  K679124 OP UČINKOVITI LJUDSKI POTENCIJALI 2021.-2027., PRIORITET 2 (3705 VISOKO OBRAZOVANJE) | R |

|  |  |  |  |
| --- | --- | --- | --- |
| **Mjera 5.4. Povećati razinu internacionalizacije visokog obrazovanja** | | | |
| **Svrha provedbe mjere i doprinos provedbi posebnog cilja:** Ovom mjerom povećat će se razina internacionalizacije visokog obrazovanja u skladu sa suvremenim europskim trendovima unaprjeđenjem kvalitete visokog obrazovanja i usklađenosti s potrebama tržišta rada i društva. Posebna će se pažnja posvetiti održivosti studija na stranim jezicima i uklanjanju prepreka za privlačenje stranih studenata na studije na stranim jezicima u svrhu stjecanja kvalifikacije u Republici Hrvatskoj.  „Rezolucijom o strateškom okviru suradnje u području obrazovanja i osposobljavanja prema Europskom prostoru obrazovanja i dalje (2021. - 2030.)“ utvrđene su smjernice za osnaživanje europskoga visokog obrazovanja u sklopu intenzivne i dugoročne suradnje alijansi visokih učilišta koje zajednički koriste svoje ljudske i materijalne resurse. Time se uspostavljaju suvremeni centri znanstvene izvrsnosti i kvalitetnoga visokog obrazovanja na kojima studiraju europski studenti s iskustvom studiranja u više različitih država. Na europskim sveučilištima stječu se europske kvalifikacije koje su automatski priznate u ostalim državama članicama Europske unije. Nadalje, ovom mjerom unaprijedit će se zakonodavni okvir za priznavanje inozemnih obrazovnih kvalifikacija i razdoblja studija u inozemstvu. Ugradit će se mogućnost automatskog priznavanja kvalifikacija i pratiti provedba sukladno *Preporuci Vijeća Europske unije o promicanju automatskoga uzajamnog priznavanja kvalifikacija visokog obrazovanja i srednjoškolskog obrazovanja i osposobljavanja te ishoda razdoblja učenja u inozemstvu* od 26. studenoga 2018. godine. Također, ovom mjerom poticat će se povećanje međunarodne mobilnosti studenata i nastavnika i transnacionalne suradnje visokih učilišta, posebice programom Erasmus+. Studenti će uz mobilnosti i transnacionalne projekte jačati jezične, digitalne i ostale vještine i imati mogućnost ostvarivanja stručne prakse u inozemstvu, a nastavnici će unaprjeđivati vještine poučavanja. Uz transnacionalne projekte visoka učilišta radit će na modernizaciji i inovativnosti. Ovom mjerom također će se poticati i transnacionalni projekti visokih učilišta koji utječu na modernizaciju visokih učilišta i jačanje inovativnosti.  **Nositelj:** Ministarstvo znanosti i obrazovanja  **Sunositelj:** Agencija za mobilnost i programe Europske unije | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj studijskih programa na stranim jezicima  Broj stranih studenata upisanih na studije na stranim jezicima u RH *(degree-mobility)*  Broj studenata koji provode razdoblje studija u RH na temelju međudržavnih sporazuma *(ECTS mobility)*  Broj nastavnika koji sudjeluju u aktivnostima mobilnosti na temelju međudržavnih sporazuma | 35.001.088,00 EUR | A679047 MEĐUNARODNA SURADNJA I EUROPSKI POSLOVI (3701 RAZVOJ ODGOJNO OBRAZOVNOG SUSTAVA)  K679106 OP UČINKOVITI LJUDSKI POTENCIJALI 2014. - 2020. - PRIORITET 3 (3705 VISOKO OBRAZOVANJE)  K818050 OP UČINKOVITI LJUDSKI POTENCIJALI 2014. - 2020. - PRIORITET 3 (3701 RAZVOJ ODGOJNO OBRAZOVNOG SUSTAVA)  K679124 OP UČINKOVITI LJUDSKI POTENCIJALI 2021.-2027., PRIORITET 2 (3705 VISOKO OBRAZOVANJE)  A818044 ERASMUS PLUS – PROJEKTI ZA KORISNIKE OBRAZOVANJE OD 2014. DO 2020. (3701 RAZVOJ ODGOJNO OBRAZOVNOG SUSTAVA)  A818064 ERASMUS - PROJEKTI ZA KORISNIKE OBRAZOVANJE OD 2021. DO 2027. (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 5.5. Unaprijediti i razvijati studentski standard daljnjim osiguranjem državnih stipendija za studente nižeg socio-ekonomskog statusa** | | | |
| **Svrha provedbe mjere i doprinos provedbi posebnog cilja:** Ovom mjerom pridonijet će se osiguranjem ciljanih materijalnih potpora (stipendija) povećanju broja visokoobrazovanih osoba u RH i omogućiti pristup visokom obrazovanju osoba koje u protivnom ne bi imale priliku za studiranje. Provedba mjera pridonosi ispunjavanju cilja 4. UN Agende 2030. u dijelu postizanja inkluzivnog i kvalitetnog visokog obrazovanja te omogućavanja jednakog pristupa svima kvalitetnom visokom obrazovanju, posebno osobama iz ranjivih skupina. Mjerom će se pridonijeti ostvarenju pojedinačnog cilja u sklopu C3.1. R2. Modernizacija visokog obrazovanja, Nacionalnog plana oporavka i otpornosti 2021. - 2026. u komponenti povećanja dostupnosti visokog obrazovanja ranjivih i podzastupljenih skupina predstavljenima u Nacionalnom planu za unaprjeđenje socijalne dimenzije u visokom obrazovanju koji je Vlada RH donijela u siječnju 2019. te preprekama s kojima se te skupine studenata susreću, a koje su prepoznate u Studiji o podzastupljenim i ranjivim skupinama studenata: prilozi unaprjeđenju socijalne dimenzije visokog obrazovanja u Hrvatskoj (2020.).  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj godišnje dodijeljenih državnih stipendija za studente nižega socio-ekonomskog statusa | 42.254.933,00 EUR | K818050 OP UČINKOVITI LJUDSKI POTENCIJALI 2014. - 2020. - PRIORITET 3 (3701 RAZVOJ ODGOJNO OBRAZOVNOG SUSTAVA)  A679067 STIPENDIJE ZA STUDENTE SLABIJEGA SOCIO-EKONOMSKOG STATUSA (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | R |

|  |  |  |  |
| --- | --- | --- | --- |
| **Mjera 5.6. Unaprijediti i razvijati studentski standard daljnjim osiguranjem državnih stipendija za studente na studijskim programima u STEM područjima i studijskim programima deficitarnih zanimanja** | | | |
| **Svrha provedbe mjere i doprinos provedbi posebnog cilja:** Osiguranjem izravne financijske potpore za studente na studijskim programima u STEM područjima te reformskim mjerama osigurat će se motiviranje studenata da u izboru svog studija preferiraju biomedicinska, biotehnička, prirodna i tehnička područja znanosti (STEM), a osiguranjem izravne financijske potpore studentima na studijskim programima deficitarnih zanimanja s posebnim naglaskom na deficitarne nastavničke studijske programe potiče se, usmjerava i povećava pristup i završetak visokog obrazovanja u području deficitarnih zanimanja u sklopu sektorskih prioriteta. Aktivnostima ove mjere razvijat će se i aktivirati ljudski potencijali za gospodarski rast razvojem inovacija, proizvoda i usluga, ostvariti veća usklađenost s potrebama tržišta rada i gospodarstva te pridonijeti većoj konkurentnosti hrvatskoga gospodarstva temeljenog na inovacijama i na kompetencijama usklađenim s potrebama gospodarstva. Mjerom će se pridonijeti ostvarenju pojedinačnog cilja u sklopu C3.1. R2. Modernizacija visokog obrazovanja, Nacionalnog plana oporavka i otpornosti 2021. - 2026. u komponenti financiranja visokog obrazovanja koja dokazano pridonose razvoju gospodarstva i veće zapošljivosti pojedinca. Dodjelom stipendija motivirat će se studenti da u izboru svog studija preferiraju studijske programe iz STEM-a kao ključnog područja za pokretanje gospodarstva.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj godišnje dodijeljenih državnih stipendija za studente na studijskim programima u STEM područjima i studijskim programima deficitarnih zanimanja | 5.669.730,00 EUR | K818050 OP UČINKOVITI LJUDSKI POTENCIJALI 2014. - 2020. - PRIORITET 3 (3701 RAZVOJ ODGOJNO OBRAZOVNOG SUSTAVA)  K676069 STVARANJE OKVIRA ZA PRIVLAČENJE STUDENATA I ISTRAŽIVAČA U STEM I ICT PODRUČJIMA - NPOO (C3.2.R2) (3705 VISOKO OBRAZOVANJE) | R |

|  |  |  |  |
| --- | --- | --- | --- |
| **Mjera 5.7. Modernizirati, unaprijediti i razviti infrastrukturu studentskog smještaja za studente u nepovoljnom položaju** | | | |
| **Svrha provedbe mjere i doprinos provedbi posebnog cilja:** Ovom mjerom će se financiranjem izgradnje novih studentskih domova, rekonstrukcije i modernizacije postojeće infrastrukture studentskih domova osigurati povećanje smještajnih kapaciteta te moderniji i kvalitetniji smještaj za studente u nepovoljnom položaju, što će posljedično rezultirati smanjenjem troškova studiranja i povećanjem pristupa visokom obrazovanju. Mjerom će se pridonijeti ostvarenju pojedinačnog cilja u sklopu C3.1. R2. Modernizacija visokog obrazovanja, Nacionalnog plana oporavka i otpornosti 2021. - 2026. u komponenti povećanja dostupnosti visokog obrazovanja ranjivih i podzastupljenih skupina uz infrastrukturna ulaganja usmjerena prema unaprjeđenju materijalnih uvjeta studiranja.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj rekonstruiranih studentskih domova za studente u nepovoljnom položaju  Broj izgrađenih studentskih domova za studente u nepovoljnom položaju | 9.606.344,00 EUR | PROGRAM KONKURENTNOST I KOHEZIJA 2021. -2027. | R |

|  |  |  |  |
| --- | --- | --- | --- |
| **POSEBNI CILJ BROJ 6** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Osigurati pristup odgoju i obrazovanju učenicima s teškoćama u razvoju i studentima s invaliditetom | OI.02.2.75Broj djece s teškoćama u razvoju uključenih u inkluzivno obrazovanje | 28.390 (baze podataka MZO-a) | 31.000 (baze podataka MZO-a) |
| OI.02.2.76 Broj studenata s invaliditetom u sustavu visokog obrazovanja | 229 (baza podataka MZO-a) | 299 (baza podataka MZO-a) |

|  |  |  |  |
| --- | --- | --- | --- |
| **Mjera 6.1. Povećati dostupnost predškolskih programa i oblika stručne podrške** **djeci i roditeljima djece s teškoćama u razvoju** | | | |
| **Svrha provedbe mjere i doprinos provedbi posebnog cilja:** U sklopu ove mjere, izmjenama Zakona o predškolskom odgoju i obrazovanju utvrdit će se prednosti pri upisu za uključivanje u programe primjerene potrebama djece s teškoćama u razvoju te omogućiti provedba programa rane intervencije u predškolskim ustanovama. Za navedeno potrebno je pružiti podršku ustanovama predškolskog odgoja i obrazovanja zapošljavanjem relevantnih stručnih suradnika, trećeg odgojitelja i pomoćnika i stručnog komunikacijskog posrednika za pružanje potpore djeci s teškoćama u razvoju. Također, stručna podrška djeci s teškoćama u razvoju uključuje sustavnu, pravodobnu i stručnu podršku roditeljima vezano uz proces identifikacije i praćenja psihofizičkog razvoja djeteta kako bi se unaprijedila suradnja između odgojitelja, roditelja i stručnog tima odgojno-obrazovne ustanove te roditeljima pružile povratne informacije, smjernice i savjeti povezani s odgojem djece s teškoćama u razvoju.  **Nositelj:** Ministarstvo znanosti i obrazovanja  **Sunositelj:** Agencija za odgoj i obrazovanje | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj djece s teškoćama u razvoju uključene u programe predškolskog odgoja i obrazovanja kojima je pružena stručna potpora | 3.159.054,00 EUR | A578004 PREDŠKOLSKI ODGOJ I OBRAZOVANJE DJECE S TEŠKOĆAMA U RAZVOJU (SUFINANCIRANJE) (3702 PREDŠKOLSKI ODGOJ)  A767022 STRUČNO USAVRŠAVANJE ODGOJNO-OBRAZOVNIH DJELATNIKA U SUSTAVU OSNOVNOG I SREDNJEG ŠKOLSTVA (3701 RAZVOJ ODGOJNO OBRAZOVNOG SUSTAVA) | I |
| **Mjera 6.2. Unaprijediti osnovnoškolski i srednjoškolski odgoj i obrazovanje učenika s teškoćama u razvoju osiguravanjem kurikuluma i oblika stručne podrške** **učenicima i roditeljima učenika s teškoćama u razvoju** | | | |
| **Svrha provedbe mjere i doprinos provedbi posebnog cilja:**U sklopu ove mjere nastavit će se provedba kurikularne reforme osnovnoškolskog odgoja i obrazovanja donošenjem predmetnih kurikuluma posebnih programa za učenike s teškoćama u razvoju te će se pružiti podrška zapošljavanjem relevantnih stručnih suradnika u ustanovama osnovnoškolskog i srednjoškolskog odgoja i obrazovanja za provedbu rehabilitacijskih programa za učenike s teškoćama u razvoju te prevencijskih i rano interventnih programa za učenike s teškoćama mentalnog zdravlja. Stručna podrška učenicima s teškoćama u razvoju uključuje sustavnu, pravodobnu i stručnu podršku roditeljima vezano uz proces identifikacije i praćenja psihofizičkog razvoja učenika kako bi se unaprijedila suradnja između učitelja, nastavnika, roditelja i stručnog tima odgojno-obrazovne ustanove, roditeljima pružile povratne informacije, smjernice i savjeti povezani s odgojem učenika s teškoćama u razvoju. Također, u sklopu mjere osigurat će se dostupnost različitih pomagala potpomognute komunikacije za učenike s teškoćama u razvoju, a stručnim usavršavanjem odgojno-obrazovnih radnika za korištenje digitalnih (asistivnih) tehnologija omogućit će se pravilno korištenje različitih pomagala potpomognute komunikacije za učenike sa složenim komunikacijskim potrebama.  Budući da zakonodavni strateški okvir ne omogućava preklapanje aktivnosti između strateških dokumenata, usluga pomoćnika u nastavi uvrštena je u sveobuhvatni *Nacionalni plan izjednačavanja mogućnosti za osobe s invaliditetom*. U sklopu *Nacionalnog plana izjednačavanja mogućnosti za osobe s invaliditetom za razdoblje od 2021. do 2027. godine*, *Posebnog cilja 1 Osigurati inkluzivan odgoj i obrazovanje za djecu s teškoćama u razvoju i studente s invaliditetom,* nastavit će se osiguravati infrastrukturna potpora učenicima s teškoćama u razvoju i neposredna potpora pomoćnika u nastavi i stručnih komunikacijskih posrednika učenicima s teškoćama u razvoju. U pripadajućem Akcijskom planu izjednačavanja mogućnosti za osobe s invaliditetom za razdoblje od 2021. do 2024. godine, *Mjeri 3. Povećati dostupnost potpore učenicima s teškoćama u razvoju*, planirano je osiguravanje neposredne potpore učenicima s teškoćama u razvoju tijekom odgojno-obrazovnoga procesa u zadacima koji zahtijevaju komunikacijsku, senzornu i motoričku aktivnost učenika uključivanjem pomoćnika u nastavi i stručnih komunikacijskih posrednika u rad u osnovnim i srednjim školama. Uz provedbu navedene mjere  dovršit će se i aktivnosti reguliranja pravne osnove za ostvarivanje radno-pravnog statusa pomoćnika u nastavi i stručnih komunikacijskih posrednika kroz donošenje novog Zakona o odgoju i obrazovanju u osnovnoj i srednjoj školi, a sukladno odredbama Pravilnika o pomoćnicima u nastavi i stručnim komunikacijskim posrednicima donijet će se i program za stjecanje kvalifikacija temeljen na izrađenom standardu zanimanja i standardu kvalifikacije u svrhu stjecanja kompetencija zaposlenih pomoćnika u nastavi i stručnih komunikacijskih posrednika za samostalan rad s učenicima s teškoćama u razvoju.  **Nositelj:** Ministarstvo znanosti i obrazovanja  **Sunositelj:** Agencija za odgoj i obrazovanje | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj donesenih predmetnih kurikuluma posebnih programa za učenike s teškoćama u razvoju  Broj odgojno-obrazovnih radnika koji su sudjelovali u stručnim usavršavanjima za korištenje asistivnih tehnologija i drugih pomagala za rad s učenicima s teškoćama u razvoju  Broj projekata za prilagodbu i izradu udžbenika/literature za slijepe i slabovidne učenike  Donesen program za stjecanje kvalifikacije pomoćnika u nastavi i program za stjecanje kvalifikacije stručnog komunikacijskog posrednika | 10.284.395,00 EUR | A733051 PROGRAMI IZRADE UDŽBENIKA ZA SLIJEPE I SLABOVIDNE UČENIKE I STUDENTE (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA)  A579003 ODGOJ I NAOBRAZBA UČENIKA S TEŠKOĆAMA U RAZVOJU U OSNOVNIM ŠKOLAMA (3703 OSNOVNOŠKOLSKO OBRAZOVANJE)  A767022 STRUČNO USAVRŠAVANJE ODGOJNO-OBRAZOVNIH DJELATNIKA U SUSTAVU OSNOVNOG I SREDNJEG ŠKOLSTVA (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 6.3. Usustaviti i ujednačiti prava i oblike potpora te procedure ostvarivanja prava studenata s invaliditetom na visokim učilištima** | | | |
| **Svrha provedbe mjere i doprinos provedbi posebnog cilja:** U sklopu ove mjere, izmjenama i dopunama te izradom novih podazkonskih akata u području visokog obrazovanja, utvrdit će se prava studenata s invaliditetom te će se ujednačiti procedure ostvarivanja njihovih prava i pružiti podrška visokim učilištima u profesionalnom razvoju nastavnika za inkluzivno obrazovanje studenata s invaliditetom.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj studenata s invaliditetom koji su ostvarili pravo na potporu  Broj nastavnika osposobljenih za inkluzivno obrazovanje studenata s invaliditetom | 15.528,00 EUR | K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **POSEBNI CILJ BROJ 7** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Povećati dostupnost aktivnostima identifikacije, odgojno-obrazovnog rada, praćenja i podrške darovitoj djeci i učenicima | OI.02.2.69 Udio djece i učenika uključenih u sustavne aktivnosti  identifikacije, rada, praćenja i podrške darovitima | 0% (baza podataka MZO-a) | 2% (baza podataka MZO-a) |

|  |  |  |  |
| --- | --- | --- | --- |
| **Mjera 7.1. Revidirati propise o odgoju i obrazovanju darovite djece/učenika te normativno i administrativno unaprijediti sustav identifikacije, rada, praćenja i podrške darovitima** | | | |
| **Svrha provedbe mjere i doprinos provedbi posebnog cilja:**Odgojno-obrazovni rad, skrb i podrška darovitoj djeci/učenicima trenutačno je fragmentirana, provodi se samo u nekim odgojno-obrazovnim ustanovama ili u obliku izvanškolskih programa i aktivnosti, nije ujednačene razine te nije odraz sustavno sagledanih ciljeva, potreba i/ili osmišljenih aktivnosti. Potrebno je stoga osmišljavanje nacionalnog sustava i modela rada s darovitima koji će biti operacionaliziran u cjelovitome zakonodavnom okviru, uz administrativnu prilagodbu i operacionalizaciju provedbenih smjernica. Ovo će biti usmjereno na sve sastavnice i elemente odgojno-obrazovnog rada i podrške darovitima (opća načela i vrijednosti odgojno-obrazovnog rada s darovitima, model rada i skrbi za darovite, sastavnice sustava rada s darovitima u predškolskom, školskom i izvanškolskom kontekstu, model (načela, postupci i tehnike) identifikacije darovitih, odgojno-obrazovni rad i metode rada s darovitima, sustav praćenja i usmjeravanja darovitih, sustav podrške darovitima, sustav podrške djelatnicima odgojno-obrazovnog sustava, sustav podrške roditeljima te sustav izvješćivanja o radu i podršci darovitima.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Konceptualiziran sustav i model rada s darovitima koji je zakonodavno i provedbeno iskazan u usvojenome okviru | 2.000,00 EUR | A577133 POTICANJE PROGRAMA RADA S DAROVITIM UČENICIMA I STUDENTIMA (3701 RAZVOJ ODGOJNO OBRAZOVNOG SUSTAVA)  A578009 ODGOJ I OBRAZOVANJE DAROVITE DJECE PREDŠKOLSKE DOBI U DJEČJIM VRTIĆIMA (3702 PREDŠKOLSKI ODGOJ) | I |

|  |  |  |  |
| --- | --- | --- | --- |
| **Mjera 7.2. Konceptualizirati i operacionalizirati model identifikacije darovitih, standardizirati postupke identifikacije darovite djece/učenika uz razvoj i prihvaćanje potrebnog instrumentarija** | | | |
| **Svrha provedbe mjere i doprinos provedbi posebnog cilja:**U sklopu ove mjere, u suradnji sa znanstvenicima i stručnjacima, a na tragu postojećih teorijskih modela i obrazovnih praksi konceptualizirat će se i provedbeno operacionalizirati model identifikacije darovitih, standardizirati postupci identifikacije darovite djece i učenika, sistematizirat će se postojeći i razviti potrebni novi instrumentarij te će se razviti svi protokoli, postupci, upute i provedbene smjernice za učinkovito korištenje u identifikaciji.  Pri konceptualizaciji i operacionalizaciji aktivnosti vodit će se načelima iskazanim u općem zakonodavnom okviru sustava rada s darovitima te će se voditi načelima prepoznavanja i udovoljavanja potrebama (razvojnim, odgojno-obrazovnim, osobnim, psihološkim, socijalnim, karijernim) darovite djece i učenika. Aktivnosti identifikacije vodit će se načelima inkluzivnosti i nepristranosti, načelima sveobuhvatnosti učenika i područja darovitosti te načelima korištenja višestrukih izvora informacija, metoda i tehnika identifikacije koje će biti na razini odgojno-obrazovnih ustanova koordinirane radom predškolskog/školskog tima koji vodi i koordinira psiholog.    **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen model identifikacije darovite djece/učenika  Broj djece/učenika koji je prošao postupak identifikacije darovitosti  Broj identificirane darovite djece/učenika | 1.356.712,00 EUR | A577133 POTICANJE PROGRAMA RADA S DAROVITIM UČENICIMA I STUDENTIMA (3701 RAZVOJ ODGOJNO OBRAZOVNOG SUSTAVA)  A578009 ODGOJ I OBRAZOVANJE DAROVITE DJECE PREDŠKOLSKE DOBI U DJEČJIM VRTIĆIMA (3702 PREDŠKOLSKI ODGOJ)  K733067 OP UČINKOVITI LJUDSKI POTENCIJALI 2021.-2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 7.3. Izraditi okvir odgojno-obrazovnog programa za darovitu djecu/učenike i provoditi programe odgojno-obrazovnog rada s darovitima** | | | |
| **Svrha provedbe mjere i doprinos provedbi posebnog cilja:** Na tragu usvojenoga nacionalnog sustava i modela rada s darovitom djecom i učenicima, na nacionalnoj razini izradit će se okvir odgojno-obrazovnog programa za darovitu djecu/učenike kao ishodište za programe odgojno-obrazovnog rada s darovitima, koji će uključivati temeljna načela, kurikularne zahtjeve i smjernice vezane uz sadržaj, metode i oblike rada te primjere dobre prakse u radu s darovitima u različitim područjima darovitosti.  Na razini osnivača odgojno-obrazovnih ustanova, odgojno-obrazovnih ustanova i centara izvrsnosti, uz prihvaćanje nacionalnog okvira odgojno-obrazovnog programa za darovitu djecu/učenike izradit će se i provesti posebni programi predškolskog i školskog odgojno-obrazovnog rada s darovitom djecom, odnosno diferencirani/razlikovni programi za darovite učenike.  Programi usmjereni na rad s darovitom djecom i učenicima bit će usmjereni na obogaćivanje postojećih programa, kao i na omogućavanje povremenoga homogenoga grupiranja i strukturiranoga rada, odnosno učenja sa sebi sličnima - s djecom sličnih intelektualnih sposobnosti, interesa, motivacije i kreativnosti, u školskom i izvanškolskom kontekstu. Uz to, programi usmjereni na djecu obuhvatit će i aktivnosti obogaćivanja sredine u kojoj se planiraju kontekstualni uvjeti (okruženje) za poticanje aktivnosti i stjecanje raznovrsnih iskustava učenja.  Programi usmjereni na rad s darovitim učenicima odnosit će se na različite oblike odgojno-obrazovnog rada s darovitima, kurikularne sadržaje, metode i oblike rada koji su usmjereni na što cjelovitiji razvoj darovitosti učenika te će se u njihovu osmišljavanju i izradi voditi pozornost o tome da budu harmonizirani sa suvremenim iskustvima drugih obrazovnih sustava u europskom i svjetskom kontekstu.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj djece/učenika koji su uključeni u programe predškolskog odgoja za darovitu djecu/diferencirani nastavni program  Broj odgojitelja, učitelja, nastavnika i stručnih suradnika koji su uključeni u programe i rade s darovitom djecom/učenicima | 1.094.298,00 EUR | A577133 POTICANJE PROGRAMA RADA S DAROVITIM UČENICIMA I STUDENTIMA (3701 RAZVOJ ODGOJNO OBRAZOVNOG SUSTAVA)  A578009 ODGOJ I OBRAZOVANJE DAROVITE DJECE PREDŠKOLSKE DOBI U DJEČJIM VRTIĆIMA (3702 PREDŠKOLSKI ODGOJ)  K733067 OP UČINKOVITI LJUDSKI POTENCIJALI 2021.-2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 7.4. Uspostaviti sustav i mehanizme rane identifikacije, praćenja i usmjeravanja darovite djece i učenika** | | | |
| **Svrha provedbe mjere i doprinos provedbi posebnog cilja:** Identifikaciju, praćenje i usmjeravanje darovitih potrebno je započeti u što ranijoj dobi, kao dio sustavnih aktivnosti koje bi rezultirale punim ostvarenjem svih potencijala darovite djece i učenika. U postojećim okolnostima kako identifikacija, tako i praćenje darovitih, fragmentarno je i rezultat individualnih napora i interesa uključenih odgojno-obrazovnih stručnjaka. Kao takvo je manjkavo budući da ne omogućava željeni odgojno-obrazovni rad i podršku darovitima u smjeru ostvarenja njihovih potencijala.  Na tragu usvojenog modela identifikacije darovitih izradit će se provedbene smjernice za praćenje i usmjeravanje darovite djece/učenika, koje će pružiti odgojiteljima, učiteljima, nastavnicima i stručnim suradnicima okvir i operativni instrument za rad u neposrednome odgojno-obrazovnom okruženju i izvanškolskom odgoju i obrazovanju te će sinkronizirati dostupne evidencije i podatke između stručnjaka, odgojno-obrazovnih ustanova, izvanškolskih oblika odgoja i obrazovanja te središnjih evidencija o djeci i učenicima u odgojno-obrazovnom sustavu.  Na primjerima najboljih europskih i svjetskih praksi razradit će se operativni postupci usmjeravanja darovitih kako bi se smanjio efekt njihova gubitka u odgojno-obrazovnome sustavu, odnosno kako bi se povećala ukupna učinkovitost sustava rada s darovitima u vidu kasnijih obrazovnih i karijernih ishoda.  **Nositelji:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađene operativne smjernice za praćenje i usmjeravanje darovite djece i učenika  Broj djece/učenika u sustavu praćenja radi identifikacije/poticanja darovitosti  Broj darovite djece/učenika koji su prošli postupke usmjeravanja | 131.722,00 EUR | A577133 POTICANJE PROGRAMA RADA S DAROVITIM UČENICIMA I STUDENTIMA (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 7.5. Unaprijediti infrastrukturu sustava za pružanje izvanškolske podrške odgojno-obrazovnom radu s darovitom djecom/učenicima** | | | |
| **Svrha provedbe mjere i doprinos provedbi posebnog cilja:** U svrhu podrške odgojno-obrazovnim ustanovama u radu s darovitom djecom/učenicima te u svrhu razvoja i ostvarenja punoga nacionalnoga odgojno-obrazovnog programa rada i podrške darovitoj djeci/učenicima, koji uključuje predškolske/školske i izvanškolske programe i oblike rada, unaprijedit će se rad postojećih i razvoj novih centara za rad s darovitom djecom/učenicima, posebno u sredinama gdje im vrtići/škole ne mogu osigurati adekvatnu podršku. Takvi centri trebaju okupljati stručnjake različitih profila, raspolagati stručnim i materijalnim resursima potrebnim za pružanje kvalitetne podrške darovitoj djeci/učenicima te ostvariti suradnju sa znanstvenim i sveučilišnim sustavom. Kao oblik unaprjeđenja sustava na nacionalnoj razini osmislit će se nacionalne smjernice za rad i ulogu mreže izvanškolskih centara s posebnim ciljem povećanja efektivnosti njihova rada i usklađeno djelovanje s ustanovama odgojno-obrazovnog sustava u ostvarenju odgojno-obrazovnih ciljeva, posebice kada je riječ o darovitoj djeci/učenicima.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađene nacionalne smjernice za rad izvanškolskih centara za rad s darovitom djecom/učenicima  Broj izvanškolskih centara za rad s darovitom djecom/učenicima kojima je pružena podrška u razvoju  Broj djece/učenika koji pohađaju izvanškolske centre za rad s darovitom djecom/učenicima | 1.047.510,00 EUR | A577133 POTICANJE PROGRAMA RADA S DAROVITIM UČENICIMA I STUDENTIMA (3701 RAZVOJ ODGOJNO OBRAZOVNOG SUSTAVA)  A579004 POTICANJE IZVANNASTAVNIH AKTIVNOSTI U OŠ (3701 RAZVOJ ODGOJNO OBRAZOVNOG SUSTAVA)  A580003 POTICANJE IZVANNASTAVNIH AKTIVNOSTI U SREDNJIM ŠKOLAMA I VISOKOŠKOLSKOM OBRAZOVANJU (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 7.6. Unaprijediti sustav inicijalnog osposobljavanja i kontinuiranoga stručnog usavršavanja odgojitelja, učitelja, nastavnika i stručnih suradnika u radu s darovitom djecom/učenicima** | | | |
| **Svrha provedbe mjere i doprinos provedbi posebnog cilja:**Izradit će se model inicijalnog osposobljavanja stručnjaka (odgojitelja, učitelja, nastavnika, stručnih suradnika) u vidu razmatranja, operacionalizacije i izrade dodatnog programa kompetencija koje trebaju imati stručnjaci zaposleni u odgojno-obrazovnom sustavu, odnosno u izvanškolskim programima rada s darovitom djecom/učenicima.  U svrhu unaprjeđenja sustava stručnog usavršavanja, nakon analize učiteljskih, nastavničkih i kvalifikacija stručnih suradnika potrebnih za rad s darovitima osmislit će se standard i program osposobljavanja te provesti stručna usavršavanja u radu s darovitom djecom/učenicima (vezano uz područje identifikacije, odgojno-obrazovnog rada, pružanja podrške, usmjeravanja i praćenja darovitih).  **Nositelj:** Ministarstvo znanosti i obrazovanja  **Sunositelj:** Agencija za odgoj i obrazovanje | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj odgojitelja, učitelja, nastavnika i stručnih suradnika koji su stekli djelomičnu kvalifikaciju stručnjaka za rad s darovitom djecom/učenicima  Broj izrađenih programa stručnog usavršavanja u svim područjima rada s darovitom djecom/učenicima  Broj polaznika stručnih usavršavanja u svim područjima rada s darovitom djecom/učenicima | 210.020,00 EUR | A578009 ODGOJ I OBRAZOVANJE DAROVITE DJECE PREDŠKOLSKE DOBI U DJEČJIM VRTIĆIMA (3702 PREDŠKOLSKI ODGOJ)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 7.7. Uspostaviti model i mehanizme podrške roditeljima darovite djece/učenika** | | | |
| **Svrha provedbe mjere i doprinos provedbi posebnog cilja:**Kako bi se unaprijedio sustav rada s darovitom djecom/učenicima potrebno je osmisliti model, oblike i mehanizme podrške roditeljima darovite djece/učenika, koji će biti povezani sa svim elementima u radu s darovitima (identifikacijom, odgojno-obrazovnim radom, profesionalnim usmjeravanjem i praćenjem) te će na konkretan i primjeren način dati povratne informacije, smjernice i savjete povezane s odgojem darovite djece, uz različite oblike podrške (savjetovanja i razgovore, radionice, grupe podrške za roditelje). Na tragu osmišljenog modela stručni timovi predvođeni psihologom operativno će provoditi u vrtićima i školama ovaj dio sustava rada s darovitom djecom/učenicima, a prema potrebi dodatne oblike podrške mogu realizirati u suradnji s centrima izvrsnosti koji djeluju na tom području.  **Nositelj:** Ministarstvo znanosti i obrazovanja  **Sunositelji:** Agencija za odgoj i obrazovanje | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Izrađen model stručne podrške roditeljima darovite djece/učenika  Broj roditelja darovite djece/učenika kojima je pružena podrška | 48.660,00 EUR | A767022 STRUČNO USAVRŠAVANJE ODGOJNO-OBRAZOVNIH DJELATNIKA U SUSTAVU OSNOVNOG I SREDNJEG ŠKOLSTVA (3701 RAZVOJ ODGOJNO OBRAZOVNOG SUSTAVA)  K733067 OP UČINKOVITI LJUDSKI POTENCIJALI 2021. -2027., PRIORITET 2 (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **POSEBNI CILJ BROJ 8** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Unaprijediti odgoj i obrazovanje djece i učenika pripadnika nacionalnih manjina | OI.02.2.70 Obuhvat djece i učenika uključenih u nastavu na jeziku i pismu nacionalnih manjina | 10.219 (baza podataka MZO-a) | 10.350 (baza podataka MZO-a) |

|  |  |  |  |
| --- | --- | --- | --- |
| **Mjera 8.1. Pružati potporu odgojno-obrazovnim ustanovama koje provode neki od modela obrazovanja (model A, B i/ili C)** | | | |
| **Svrha provedbe mjere i doprinos provedbi posebnog cilja:** U sklopu ove mjere pružat će se potpora u usvajanju jezičnih i drugih kompetencija nastavnika i stručnih suradnika koji rade u školama s nastavom na jeziku i pismu nacionalnih manjina. Navedena mjera predviđa potporu uz stručna usavršavanja ravnatelja i odgojno-obrazovnih radnika i to studijskim putovanjima u zemlje matičnog naroda ili zemlje sa značajnom (ili brojnom) zajednicom nacionalne manjine te izdavanje suglasnosti za ustroj nastave i zapošljavanje učitelja i nastavnika.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj odgojno-obrazovnih radnika zaposlenih u školama s nastavom na jeziku i pismu nacionalnih manjina, koji su sudjelovali u stručnim usavršavanjima | 205.720,00 EUR | A577137 POSEBNI PROGRAMI OBRAZOVANJA ZA PROVOĐENJE PROGRAMA NACIONALNIH MANJINA (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 8.2. Izraditi i donijeti razlikovne kurikulume u nastavi prema modelu A i kurikulume za model C** | | | |
| **Svrha provedbe mjere i doprinos provedbi posebnog cilja:** Mjera predviđa osnivanje stručnih radnih skupina za izradu razlikovnih kurikuluma u nastavi prema modelu A u dijelu društveno-humanističkih predmeta (povijest, geografija, priroda i društvo, glazbena i likovna kultura) koji bi uključivali sadržaje posvećene kulturi nacionalne manjine. Također, mjerom se predviđa nastavak izrade novih kurikuluma jezika i kulture (model C) za sve nacionalne manjine u sustavu obrazovanja.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj izrađenih razlikovnih kurikuluma društveno-humanističkog područja (u nastavi po modelu A)  Broj izrađenih kurikuluma jezika i kulture nacionalne manjine (model C) | 191.120,00 EUR | A577131 POTICAJI OBRAZOVANJA NACIONALNIH MANJINA (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 8.3. Pravodobno osiguravati udžbenike u nastavi na jeziku i pismu nacionalnih manjina** | | | |
| **Svrha provedbe mjere i doprinos provedbi posebnog cilja:** Mjera predviđa donošenje zakonskih pretpostavki te uspostavljen sustav kriterija kako bi se omogućilo pravodobno osiguravanje udžbenika te drugih obrazovnih materijala za nastavu na jeziku i pismu nacionalnih manjina. Kako izrada udžbenika i drugih obrazovnih materijala za nastavu na jeziku i pismu nacionalnih manjina iziskuje dodatne aktivnosti (prijevod, dotisak i dr.), mjerom će se omogućiti sufinanciranje izrade kao i jednostavnija procedura u osiguravanju udžbenika i drugih obrazovnih materijala kako bi se omogućila nesmetana provedba nastavnog procesa za sve učenike.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj izrađenih udžbenika/ dodatnih obrazovnih materijala na jeziku i pismu nacionalne manjine | 159.266,00 EUR | A577131 POTICAJI OBRAZOVANJA NACIONALNIH MANJINA (3701 RAZVOJ ODGOJNO OBRAZOVNOG SUSTAVA) |  |

|  |  |  |  |
| --- | --- | --- | --- |
| **Mjera 8.4. Pružati potporu odgojno-obrazovnim ustanovama s većim brojem pripadnika romske nacionalne manjine** | | | |
| **Svrha provedbe mjere i doprinos provedbi posebnog cilja:** Provedbom mjere nastoji se omogućiti pristup kvalitetnom i uključivom obrazovnom sustavu, koje cilja na smanjenje početnih nejednakosti, eliminiranje diskriminacije, redukciju izazova s kojima se susreću djeca iz ranjivih društvenih skupina te promicanje razvoja djece. Svrha provedbe mjere je podići kvalitetu i učinkovitost obrazovanja djece pripadnika romske nacionalne manjine te osigurati stjecanje potrebnih znanja i vještina. U sklopu mjere pružit će se dodatna potpora odgojno-obrazovnim ustanovama s većim brojem učenika pripadnika romske nacionalne manjine. Navedena potpora uključuje pomoć u učenju/mentoriranje, edukacije učitelja/nastavnika i stručnih suradnika koji rade u multikulturnom okruženju te uspostavu zakonskih pretpostavki za angažiranje romskih pomagača.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj odgojno-obrazovnih ustanova kojima je pružena dodatna potpora | 398.168,00 EUR | A767015 PROVEDBA PROGRAMA ZA UKLJUČIVANJE ROMA (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **POSEBNI CILJ BROJ 9** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Unaprijediti odgoj i obrazovanje djece i učenika pripadnika hrvatskoga naroda izvan Republike Hrvatske | OI.02.2.71 Obuhvat polaznika uključenih u nastavu hrvatskoga jezika u inozemstvu s kojima rade učitelji i lektori upućeni iz Republike Hrvatske | 7.250 (baza podataka MZO-a) | 7.975 (baza podataka MZO-a) |

|  |  |  |  |
| --- | --- | --- | --- |
| **Mjera 9.1. Povećati broj nastavnih mjesta na kojima se nudi mogućnost učenja hrvatskoga jezika izvan Republike Hrvatske, od osnovnoškolske do visokoškolske razine** | | | |
| **Svrha provedbe mjere i doprinos provedbi posebnog cilja:** Kako bi se povećao obuhvat polaznika, potrebno je osigurati što veći broj mjesta na kojima se osigurava kvalitetna nastava hrvatskoga jezika u inozemstvu, prema stvarnim potrebama i mogućnostima. U sklopu ove mjere pružat će se potpora u razvijanju metodičkih, jezičnih i drugih kompetencija učitelja i lektora koji predaju hrvatski jezik u inozemstvu, i to ne samo zaposlenima u sustavu Ministarstva znanosti i obrazovanja, nego i izvan njega. Navedena mjera predviđa potporu uz uključivanje učitelja i lektora u postojeće edukacije, organiziranje ciljanih stručnih usavršavanja u Republici Hrvatskoj ili u inozemstvu, organiziranje studijskih putovanja iz država u kojima živi značajna hrvatska zajednica te izdavanje suglasnosti za ustroj nastave i zapošljavanje učitelja i lektora.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj učitelja/lektora kojima je pružena potpora u razvijanju metodičkih, jezičnih i drugih kompetencija uz stručna usavršavanja | 50.434,00 EUR | A577124 HRVATSKA NASTAVA U INOZEMSTVU (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 9.2. Donijeti novi kurikulum hrvatske nastave u inozemstvu i izraditi odgovarajuće obrazovne materijale** | | | |
| **Svrha provedbe mjere i doprinos provedbi posebnog cilja:** Mjera predviđa osnivanje stručne radne skupine za izradu kurikuluma hrvatske nastave u inozemstvu, koja će pripremiti i uputiti u daljnji postupak usvajanje novog kurikuluma izrađenog na temelju stvarnih potreba i izazova učenika polaznika hrvatske nastave te suvremenih metodičkih i pedagoških standarda. S obzirom na specifične potrebe i izazove u provođenju obrazovnih aktivnostimjera predviđa uspostavljanje sustavnog osiguravanja udžbenika te drugih obrazovnih materijala za nastavu hrvatskoga jezika uz inozemstvu, pri čemu će se imati u vidu potreba izrade udžbenika za početno učenje hrvatskoga jezika za različite dobne skupine.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Usvojen novi kurikulum hrvatske nastave u inozemstvu  Broj škola kojima je odobrena financijska potpora za osiguravanje udžbenika te drugih obrazovnih materijala za nastavu hrvatskoga jezika u inozemstvu | 464.530,00 EUR | A577012 OBRAZOVANJE DJECE HRVATSKIH GRAĐANA U INOZEMSTVU (3701 RAZVOJ ODGOJNO OBRAZOVNOG SUSTAVA) | I |

|  |  |  |  |
| --- | --- | --- | --- |
| **Mjera 9.3. Pružiti potporu u izradi suvremenih kurikuluma za redovitu nastavu na hrvatskome jeziku u Bosni i Hercegovini** | | | |
| **Svrha provedbe mjere i doprinos provedbi posebnog cilja:** Postoji kontinuirana suradnja Ministarstva znanosti i obrazovanja s brojnim odgojno-obrazovnim institucijama u Bosni i Hercegovini koje organiziraju redovitu nastavu prema hrvatskom planu i programu. Pruža se stručna potpora učiteljima i nastavnicima, kao i mjerodavnim institucijama u Bosni i Hercegovini, a posebno je važna aktivna suradnja u prilagodbi postojećih i izradi novih predmetnih kurikuluma kako bi se uspješno provela započeta reforma i definirali suvremeni obrazovni standardi. Onim učenicima koji će svoj obrazovni put nastaviti u Republici Hrvatskoj pružit će se isti uvjeti i mogućnosti kakve imaju njihovi vršnjaci u Republici Hrvatskoj, pri čemu je posebno važno osigurati polaganje ispita državne mature prema istim uvjetima.  **Nositelj:** Ministarstvo znanosti i obrazovanja  **Sunositelj:** Središnji državni ured za Hrvate izvan Republike Hrvatske | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj institucija kojima je pružena potpora u izradi suvremenih kurikuluma za redovitu nastavu na hrvatskome jeziku u Bosni i Hercegovini | 13.272,00 EUR | A862026 ORGANIZIRANJE STRUČNIH SEMINARA I RADIONICA ZA HRVATE IZVAN REPUBLIKE HRVATSKE (2306 PROGRAMI HRVATA IZVAN REPUBLIKE HRVATSKE) | I |

|  |  |  |  |
| --- | --- | --- | --- |
| **Mjera 9.4. Osigurati punu dostupnost ranog i predškolskog, kao i osnovnoškolskog i srednjoškolskog odgoja i obrazovanja za djecu iz obitelji povratnika iz hrvatskog iseljeništva, odnosno obitelji potomaka hrvatskih iseljenika pri povratku iz inozemstva** | | | |
| **Svrha provedbe mjere i doprinos provedbi posebnog cilja:** Provedbom mjere svoj djeci iz obitelji povratnika iz hrvatskog iseljeništva, odnosno obitelji potomaka hrvatskih iseljenika pri povratku iz inozemstva osigurat će se puna i promptna uključenost u program ranog i predškolskog odgoja i obrazovanja, kao i osnovnoškolskog i srednjoškolskog. Sustavno će se osiguravati puna uključenost u odgojno-obrazovni proces i planirati potpora za što brže i uspješnije uključivanje u društvo. Komunikacijska jezična kompetencija jedna je od ključnih kompetencija za prijenos i stjecanje znanja, vještina, sposobnosti, stajališta i vrijednosti te je temelj obrazovanja i uspješne prilagodbe. Stoga je u sustavu osnovnoškolskog i srednjoškolskog odgoja i obrazovanja posebno važno unaprijediti program učenja hrvatskoga jezika za djecu koja ne znaju ili nedostatno znaju hrvatski jezik te povećati broj sati pripremne i dopunske nastave.  **Nositelj:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj škola koje provode program učenja hrvatskoga jezika u sklopu pripremne/ dopunske nastave sukladno Pravilniku o provođenju pripremne i dopunske nastave za učenike koji ne znaju ili nedostatno znaju hrvatski jezik i nastave materinskoga jezika i kulture države podrijetla učenika | 22.112,00 EUR | A579000 OSNOVNOŠKOLSKO OBRAZOVANJE (3703 OSNOVNOŠKOLSKO OBRAZOVANJE)  A580000 SREDNJOŠKOLSKO OBRAZOVANJE (3704 SREDNJOŠKOLSKO OBRAZOVANJE) | I |

|  |  |  |  |
| --- | --- | --- | --- |
| **POSEBNI CILJ BROJ 10** | **POKAZATELJ ISHODA** | **POČETNA VRIJEDNOST POKAZATELJA ISHODA 2020.** | **CILJNA VRIJEDNOST POKAZATELJA ISHODA 2027.** |
| Nastaviti proces informatizacije i primjene digitalnih tehnologija u obrazovnom sustavu | OI.02.2.72 Broj učenika koji koriste nove i/ili unaprjeđene javne digitalne servise, proizvode i procese | 0 (baza podataka CARNET) | 95.140 (baza podataka CARNET) |
|  | OI.02.2.73 Broj studenata koji koriste nove i/ili unaprjeđene javne digitalne servise, proizvode i procese | 0 (baza podataka CARNET) | 31.240 (baza podataka CARNET) |
|  | OI.02.2.74 Broj djelatnika u obrazovnim ustanovama koji koriste nove i/ili unaprjeđene javne digitalne servise, proizvode i procese | 0 (baza podataka CARNET) | 15.620 (baza podataka CARNET) |

|  |  |  |  |
| --- | --- | --- | --- |
| **Mjera 10.1. Osposobiti obrazovne ustanove za provođenje mješovitih/hibridnih oblika nastave** | | | |
| **Svrha provedbe mjere i doprinos provedbi posebnog cilja:** Unaprijediti obrazovne ustanove za izvođenje i sudjelovanje u mješovitim/hibridnim oblicima nastave razvojem obrazovnih sadržaja, s ciljem poticanja inovativnosti, lakšeg i učinkovitijeg uključivanja ranjivih skupina/skupina s posebnim odgojno-obrazovnim potrebama, unaprjeđivanja nastavnog kadra, nastavnih i izvannastavnih programa u osnovnim i srednjim školama bez obzira na regionalnu rasprostranjenost i razvijenost.  **Nositelj:** Ministarstvo znanosti i obrazovanja  **Sunositelj:** CARNET | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj razvijenih obrazovnih sadržaja za provođenje mješovitih/hibridnih oblika nastave | 9.000.000,00 EUR | K628081 OP UČINKOVITI LJUDSKI POTENCIJALI 2014. -2020., PRIORITET 3 i 4 (CARNET) (3803 RAZVOJ INFORMACIJSKOG DRUŠTVA) | R |

|  |  |  |  |
| --- | --- | --- | --- |
| **Mjera 10.2. Kontinuirano razvijati digitalne kompetencije** | | | |
| **Svrha provedbe mjere i doprinos provedbi posebnog cilja:** Digitalne kompetencije podrazumijevaju kompetentno, kritičko, sigurno korištenje i upravljanje digitalnim tehnologijama. Programi digitalnog obrazovanja nastavnika uključit će razvoj kompetencija timskog projektnog učenja, kritičke analize informacija, digitalnog pripovijedanja, programiranja te oblikovanja, obrade i distribucije multimedijskih sadržaja na internetu. U sklopu mjere poticat će se razvoj digitalnih kompetencija u osnovnoškolskom i srednjoškolskom sustavu odgoja i obrazovanja u svrhu unaprjeđivanja inovativnih metoda učenja i poučavanja, učinkovite primjene digitalnih tehnologija i alata u nastavnom i poslovnom procesu škole. Također, osnažit će se digitalne kompetencije nastavnika u visokom obrazovanju za poučavanje u digitalnom okruženju u svrhu unaprjeđivanja inovativnih metoda učenja i poučavanja, kao i učinkovite primjene digitalnih tehnologija i alata uz kontinuirano osvještavanje i edukaciju o kibernetičkoj sigurnosti. Nastavnicima na svim razinama obrazovanja osigurat će se podrška u pronalaženju, učenju i korištenju novih i inovativnih računalnih aplikacija i alata namijenjenih obrazovanju, uzimajući u obzir važnost obrazovanja, istraživanja, razvoja, kritičkoga pristupa, interdisciplinarnog učenja i poučavanja te jačanje svijesti o sigurnosti u kibernetičkom prostoru.  **Nositelj:** Ministarstvo znanosti i obrazovanja  **Sunositelji:** CARNET | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj djelatnika obrazovnih ustanova kojima je pružena podrška u primjeni digitalnih tehnologija i alata u obrazovnom procesu  Broj učenika srednjih škola koji godišnje sudjeluju u nastavi informatike | 4.615.708,00 EUR | K628081 OP UČINKOVITI LJUDSKI POTENCIJALI 2014. -2020., PRIORITET 3 i 4 (CARNET) (3803 RAZVOJ INFORMACIJSKOG DRUŠTVA)  K628093 DIGITALNA PREOBRAZBA VISOKOG OBRAZOVANJA E-SVEUČILIŠTA (3803 RAZVOJ INFORMACIJSKOG DRUŠTVA) | R |

|  |  |  |  |
| --- | --- | --- | --- |
| **Mjera 10.3. Ujednačiti opremljenost škola i potaknuti istraživanja i eksperimentiranja primjene digitalnih tehnologija u učenju i poučavanju** | | | |
| **Svrha provedbe mjere i doprinos provedbi posebnog cilja**: Ujednačiti opremljenost škola u svrhu osiguranja istovjetnih mogućnosti za razvoj inovacija i učinkovitu primjenu digitalnih tehnologija u procesu učenja i poučavanja te svakoj školi omogućiti ravnopravan pristup infrastrukturi i njezinim uslugama. Osigurati ustanovama konstantnu podršku u održavanju i ažuriranju računalne opreme. Potaknuti istraživanja i eksperimentiranja u primjeni digitalnih tehnologija u učenju i poučavanju u nastavnim i izvannastavnim aktivnostima u cilju razvoja znanja i vještina te usmjeravanju učenika k novim područjima koja otvara digitalna tehnologija kako bi ispravno mogli shvatiti njihov značaj te ih pripremiti za budući rad, studiranje ili cjeloživotno učenje o njima (umjetna inteligencija, 3D ispis, Internet-of-things /IoT/ i slične tehnologije).  **Nositelj:** Ministarstvo znanosti i obrazovanja  **Sunositelj:** CARNET | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Udio škola opremljenih za primjenu digitalnih tehnologija u procesu učenja i poučavanja | 47.426.734,00 EUR | K628081 OP UČINKOVITI LJUDSKI POTENCIJALI 2014. -2020., PRIORITET 3 i 4 (CARNET) (3803 RAZVOJ INFORMACIJSKOG DRUŠTVA)  K628080 OP KONKURENTNOST I KOHEZIJA 2014. -2020., PRIORITET 9 (CARNET) (3803 RAZVOJ INFORMACIJSKOG DRUŠTVA)  OP UČINKOVITI LJUDSKI POTENCIJALI 2021.-2027., PRIORITET 2 (CARNET) (3803 RAZVOJ INFORMACIJSKOG DRUŠTVA) | I |

|  |  |  |  |
| --- | --- | --- | --- |
| **Mjera 10.4. Uspostaviti digitalnu obrazovnu platformu** | | | |
| **Svrha provedbe mjere i doprinos provedbi posebnog cilja:** Digitalna obrazovna platforma je krovna tehnološka platforma za pristup aplikacijama i sadržajima, komunikaciju i automatizaciju procesa sa svrhom ubrzavanja digitalne transformacije obrazovnog sustava, boljeg korisničkog iskustva, uštedu vremena uz automatsku razmjenu podataka, otvorenu prema svim dionicima. Centralizirani smještaj usluga i sadržaja, kao i moderna arhitektura u skladu s najsuvremenijim tehnološkim rješenjima, omogućit će razvoj i visoku dostupnost (pouzdanost i brzinu) kvalitetnijih usluga, uz smanjivanje troškova održavanja na razini cijelog sustava. Unaprjeđenjem automatizacije i povezivanja administrativnih i odgojno-obrazovnih procesa uz digitalnu obrazovnu platformu smanjiti odgojno-obrazovnim ustanovama i visokim učilištima vrijeme posvećeno administrativnim poslovima i omogućiti fokusiranje na unaprjeđenje procesa učenja i poučavanja.  **Nositelj:** CARNET  **Sunositelji:** Ministarstvo znanosti i obrazovanja | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Uspostavljena digitalna obrazovna platforma | 3.291.899,00 EUR | K628093 DIGITALNA PREOBRAZBA VISOKOG OBRAZOVANJA E-SVEUČILIŠTA (3803 RAZVOJ INFORMACIJSKOG DRUŠTVA) | I |

|  |  |  |  |
| --- | --- | --- | --- |
| **Mjera 10.5. Osigurati otvorene digitalne nastavne resurse za kvalitetno visoko obrazovanje** | | | |
| **Svrha provedbe mjere i doprinos provedbi posebnog cilja:** Razvoj kvalitetnih digitalnih obrazovnih sadržaja za visoko obrazovanje zahtijeva individualizirani pristup u skladu sa strateškim odrednicama i razvojnim potrebama visokih učilišta. Zbog navedenih razloga nužno je visoka učilišta u širem smislu opremiti prikladnom opremom za razvoj vlastitoga digitalnoga obrazovnog sadržaja u videoformatu. Osim opreme, osigurat će se edukacija za razvoj sadržaja, alati i pohrana, to jest trajna dostupnost razvijenog sadržaja. Razvoj digitalnoga obrazovnog sadržaja zamišljen je kao poticaj mješovitom obliku nastave, odnosno kao dodana vrijednost klasičnoj nastavi.  **Nositelj:** Ministarstvo znanosti i obrazovanja  **Sunositelj:** CARNET | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj visokih učilišta koja su razvila i primjenjuju digitalne sadržaje uz pomoć nove opreme | 4.905.515,00 EUR | K628093 DIGITALNA PREOBRAZBA VISOKOG OBRAZOVANJA E-SVEUČILIŠTA (3803 RAZVOJ INFORMACIJSKOG DRUŠTVA) | I |

|  |  |  |  |
| --- | --- | --- | --- |
| **Mjera 10.6. Uspostaviti sustav digitalne zrelosti visokih učilišta** | | | |
| **Svrha provedbe mjere i doprinos provedbi posebnog cilja:** Uspostaviti sustav digitalne zrelosti hrvatskih visokih učilišta te preporuka za potrebna ulaganja i razvojne aktivnosti koje će biti temelj za daljnje investicije, odnosno opremanje visokih učilišta i proširenje podrške ustanovama, nastavnicima i studentima u online nastavi te nastavi na daljinu. Elementi infrastrukturnih ulaganja koja će podržati nove tehnologije i digitalne nastavne resurse uključuju i osiguranje pristupa mreži, koja je u skladu s novim tehnološkim rješenjima i prilagođena potrebama korisnika te obrazovnim izvorima za zaposlenike i studente uz pouzdanu brzu konekciju, kao i opremanje predavaonica opremom nužnom za provedbu nastave u digitalnom okruženju. Ulaganje u infrastrukturu i IKT opremu visokih učilišta i poticanje daljnje digitalne preobrazbe visokog obrazovanja u skladu s potrebama digitalizacije društva pridonijet će i unaprjeđenju kvalitete, relevantnosti i dostupnosti visokog obrazovanja.  **Nositelj:** Ministarstvo znanosti i obrazovanja  **Sunositelj:** CARNET | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj javnih visokih učilišta opremljenih za provedbu nastave u digitalnom okruženju | 19.111.074,00 EUR | K628093 DIGITALNA PREOBRAZBA VISOKOG OBRAZOVANJA E-SVEUČILIŠTA (C3.2.R2) (3803 RAZVOJ INFORMACIJSKOG DRUŠTVA) | I |

|  |  |  |  |
| --- | --- | --- | --- |
| **Mjera 10.7. Pružiti podršku obrazovnim ustanovama u području tema umjetne inteligencije (UI)** | | | |
| **Svrha provedbe mjere i doprinos provedbi posebnog cilja:** Pružiti podršku obrazovnoj zajednici informiranjem o potencijalima i rizicima UI u obrazovanju i društvu, čemu će pridonijeti istraživanje utjecaja i etičkih načela primjene UI u području obrazovanja te edukacija o mogućnostima, utjecaju, sigurnoj i učinkovitoj primjeni UI u učenju i poučavanju. Nadalje, razviti obrazovne materijale za učenje o/za UI te osposobiti nastavnike za poučavanje učenika o/UI. Poticanje inoviranja uz pomoć UI-a u sustavu školskih natjecanja te razvoj portala temeljenog na UI za detekciju digitalnih obrazovnih sadržaja, alata i usluga primjenjivih za specifične potrebe u učenju i poučavanju, uključujući preporuke za njihovo učinkovito korištenje.  Unaprijediti analitiku koreliranjem višestruke skupine podataka (ponašajna analiza mreže, samoučeće mreže, BI/UI, automatska korektivna administracija sustava) i predikcijskog modela, kao i osigurati efektniji mrežni nadzor koji će podržati bolju vidljivost stanja mreže u svim slojevima te stvoriti preduvjete za sigurnije komuniciranje korištenjem kvantnih tehnologija.  **Nositelj:** Ministarstvo znanosti i obrazovanja  **Sunositelj:** CARNET | | | |
| POKAZATELJ REZULTATA | UKUPAN PROCIJENJENI TROŠAK PROVEDBE | IZVOR FINANCIRANJA | OZNAKA MJERE  R/I |
| Broj razvijenih obrazovnih materijala povezanih s UI | 4.917.380,00 EUR | PROGRAM UČINKOVITI LJUDSKI POTENCIJALI 2021. -2027., PRIORITET 2 (CARNET) | I |

**PRILOG 1. Tablični predložak za izradu akcijskog plana**

Predložak za izradu *Akcijskog plana za provedbu Nacionalnog plana razvoja sustava obrazovanja za razdoblje do 2027. godine, za razdoblje do 2024. godine* (odvojeni prilog u elektroničkom obliku .xlsx) otvorite dvostrukim klikom na ikonu:



1. <https://hrvatska2030.hr/wp-content/uploads/2020/10/Education-and-Skills.pdf> [↑](#footnote-ref-1)